CELEX: 
Language: fi
Date: 2019-10-01 00:00:00
Title: KOMISSION ASETUS (EU) …/…, kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY mukaisesti sekä komission asetuksen (EY) N:o 1275/2008 muuttamisesta ja komission asetuksen (EU) N:o 1015/2010 kumoamisesta

KOMISSION ASETUS (EU) …/…,
            
            
               annettu 1.10.2019,
            
            
               kotitalouksien pyykinpesukoneiden ja kotitalouksien kuivaavien pyykinpesukoneiden ekologista suunnittelua koskevien vaatimusten vahvistamisesta Euroopan parlamentin ja neuvoston direktiivin 2009/125/EY mukaisesti sekä komission asetuksen (EY) N:o 1275/2008 muuttamisesta
               
                  ja komission asetuksen (EU) N:o 1015/2010 kumoamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen 114 artiklan,
            
            
               ottaa huomioon energiaan liittyvien tuotteiden ekologiselle suunnittelulle asetettavien vaatimusten puitteista 21 päivänä lokakuuta 2009 annetun Euroopan parlamentin ja neuvoston direktiivin 2009/125/EY
                  1
                ja erityisesti sen 15 artiklan 1 kohdan,
            
            
               sekä katsoo seuraavaa:
            
            
               (1)Direktiivin 2009/125/EY mukaan komission olisi asetettava ekologista suunnittelua koskevia vaatimuksia eli ekosuunnitteluvaatimuksia energiaan liittyville tuotteille, jotka edustavat merkittävää myyntivolyymiä ja kauppaa unionissa ja aiheuttavat merkittävän ympäristövaikutuksen ja joihin liittyy merkittäviä mahdollisuuksia ympäristövaikutusten parantamiseen tuotesuunnittelun avulla ilman, että siitä aiheutuu kohtuuttomia kustannuksia.
            
            
               (2)Direktiivin 2009/125/EY 16 artiklan 1 kohdan mukaisesti laaditussa komission tiedonannossa COM(2016) 773
                  2
                (ekologista suunnittelua koskeva työsuunnitelma) vahvistetaan ekologista suunnittelua ja energiamerkintöjä koskevien puitteiden mukaiset työskentelypainopisteet vuosiksi 2016–2019. Työsuunnitelmassa määritellään energiaan liittyvien tuotteiden ryhmät, jotka olisi otettava painopisteiksi valmistelevien tutkimusten tekemistä ja mahdollista täytäntöönpanotoimenpiteen hyväksymistä sekä komission asetuksen (EU) N:o 1015/2010
                  3
               , komission delegoidun asetuksen (EU) N:o 1061/2010
                  4
                ja komission direktiivin 96/60/EY
                  5
                uudelleentarkastelua varten.
            
            
               (3)Työsuunnitelmaan sisältyvillä toimenpiteillä on mahdollista saavuttaa vuonna 2030 arviolta yhteensä yli 260 TWh:n vuotuinen loppuenergian säästö, joka vastaa kasvihuonekaasupäästöjen vähentämistä noin 100 miljoonalla tonnilla vuodessa vuonna 2030. Kotitalouksien pyykinpesukoneet ja kotitalouksien kuivaavat pyykinpesukoneet kuuluvat työsuunnitelmassa lueteltuihin tuoteryhmiin, ja niiden arvioitu vuotuinen sähkönkulutuksen säästö on 2,5 TWh ja tästä johtuvat kasvihuonekaasupäästöjen vähennykset 0,8 Mt CO2 eq vuodessa ja vedenkulutuksen säästöt arviolta 711 miljoonaa m3 vuonna 2030.
            
            
               (4)Komissio vahvisti kotitalouksien pyykinpesukoneiden ekologista suunnittelua koskevat vaatimukset komission asetuksella (EU) N:o 1015/2010
                  6
               , jonka mukaan komission olisi tarkasteltava asetusta uudelleen tekniikan kehityksen valossa.
            
            
               (5)Komissio on tarkastellut komission asetusta (EU) N:o 1015/2010 uudelleen ja analysoinut kotitalouksien pyykinpesukoneiden ja kotitalouksien kuivaavien pyykinpesukoneiden teknisiä, taloudellisia ja ympäristönäkökohtia sekä käyttäjien tosiasiallista käyttäytymistä. Arviointi suoritettiin tiiviissä yhteistyössä unionin ja kolmansien maiden sidosryhmien ja asianomaisten osapuolten kanssa. Tarkastelun tulokset julkistettiin ja esitettiin direktiivin 2009/125 18 artiklalla perustetulle kuulemisfoorumille.
            
            
               (6)Tarkastelusta käy ilmi, että on tarpeen tarkistaa kotitalouksien pyykinpesukoneiden ekosuunnitteluvaatimuksia ja vahvistaa kotitalouksien kuivaavien pyykinpesukoneiden ekosuunnitteluvaatimukset. Vaatimukset liittyvät olennaisten voimavarojen, kuten energian ja veden, käyttöön. On myös tarpeen ottaa käyttöön vaatimuksia, jotka liittyvät resurssitehokkuuteen, kuten korjattavuuteen ja kierrätettävyyteen. 
            
            
               (7)Kotitalouksien pyykinpesukoneiden ja kotitalouksien kuivaavien pyykinpesukoneiden ympäristönäkökohdat, joita pidetään merkittävinä tämän asetuksen soveltamisen kannalta, ovat energian- ja vedenkulutus käyttövaiheessa, jätteen syntyminen käyttöiän lopussa sekä päästöt ilmaan ja veteen tuotantovaiheessa (raaka-aineiden talteenoton ja jalostamisen vuoksi) ja käyttövaiheessa (sähkönkulutuksen ja veden laskemisen vuoksi).
            
            
               (8)Tämän asetuksen soveltamisalaan kuuluvien tuotteiden vuotuisen energiankulutuksen arvioitiin olleen 35,3 TWh ja vuotuisen vedenkulutuksen 2 496 miljoonaa m3 unionissa vuonna 2015. Kotitalouksien pyykinpesukoneiden ja kotitalouksien kuivaavien pyykinpesukoneiden ennakoitu sähkönkulutus nykykehitysskenaariossa pienenee 33,5 TWh:iin vuonna 2030 ja vedenkulutus 1 764 miljoonaan m3:iin vuonna 2030. Tätä energian- ja vedenkulutuksen vähentämistä voidaan nopeuttaa, jos nykyiset ekosuunnitteluvaatimukset päivitetään. Lisäksi kotitalouksien pyykinpesukoneiden ja kotitalouksien kuivaavien pyykinpesukoneiden käyttöiän on arvioitu lyhentyneen viime vuosina noin 12,5 vuoteen, ja ilman kannustimia tämä suuntaus todennäköisesti jatkuu.
            
            
               (9)Komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle COM(2015) 614 final
                  7
                (kiertotaloutta koskeva toimintasuunnitelma) ja ekologisen suunnittelun työsuunnitelmaa koskevassa tiedonannossa
                  8
                korostetaan, kuinka tärkeää on käyttää ekosuunnittelupuitteita resurssitehokkuuden ja kiertotalouden tukemiseen. Direktiivissä 2012/19/EU
                  9
                viitataan direktiiviin 2009/125/EY, jossa todetaan, että ekosuunnitteluvaatimuksilla olisi helpotettava sähkö- ja elektroniikkalaiteromun uudelleenkäyttöä, purkamista ja hyödyntämistä puuttumalla asioihin tuotantoketjun alkupäässä. Tämän vuoksi tässä asetuksessa olisi vahvistettava asianmukaiset vaatimukset, joilla tuetaan kiertotaloutta koskevien tavoitteiden saavuttamista.
            
            
               (10)Muuhun kuin kotitalouskäyttöön tarkoitetuilla pyykinpesukoneilla ja muuhun kuin kotitalouskäyttöön tarkoitetuilla kuivaavilla pyykinpesukoneilla on omat erityispiirteensä ja käyttötarkoituksensa. Niihin sovelletaan eri sääntelyä, erityisesti koneista annettua Euroopan parlamentin ja neuvoston direktiiviä 2006/42/EY
                  10
               , eikä niiden pitäisi kuulua tämän asetuksen soveltamisalaan. Kotitalouksien pyykinpesukoneita ja kotitalouksien kuivaavia pyykinpesukoneita koskevia säännöksiä olisi sovellettava pyykinpesukoneisiin ja kuivaaviin pyykinpesukoneisiin, joilla on samat tekniset ominaisuudet, laitteen käyttöympäristöstä riippumatta. 
            
            
               (11)Kotitalouksien pyykinpesukoneisiin ja kotitalouksien kuivaaviin pyykinpesukoneisiin, joissa on useampi kuin yksi rumpu, olisi sovellettava erityisiä sääntöjä ainoastaan siinä tapauksessa, että niiden kaikki rummut suorittavat saman toiminnon. Muussa tapauksessa jokaista rumpua olisi pidettävä erillisenä kotitalouksien pyykinpesukoneena tai erillisenä kotitalouksien kuivaavana pyykinpesukoneena.
            
         
         
            
               (12)Kotitalouksien pyykinpesukoneiden ja kotitalouksien kuivaavien pyykinpesukoneiden tehonsäästötiloja varten olisi vahvistettava erityiset vaatimukset. Komission asetuksen (EY) N:o 1275/2008
                  11
                vaatimuksia ei pitäisi soveltaa tämän asetuksen soveltamisalaan kuuluviin tuotteisiin. Sen vuoksi asetusta (EY) N:o 1275/2008 olisi muutettava. 
            
            
               (13)Merkitykselliset tuoteparametrit olisi mitattava käyttäen luotettavia, tarkkoja ja toistettavissa olevia menetelmiä. Näissä menetelmissä olisi otettava huomioon yleisesti parhaana pidetyt mittausmenetelmät, mukaan luettuina Euroopan parlamentin ja neuvoston asetuksen (EU) N:o 1025/2012
                  12
                liitteessä I lueteltujen eurooppalaisten standardointielinten hyväksymät yhdenmukaistetut standardit, jos ne ovat saatavilla.
            
            
               (14)Tässä asetuksessa olisi direktiivin 2009/125/EY 8 artiklan mukaisesti täsmennettävä sovellettavat vaatimustenmukaisuuden arviointimenetelmät.
            
            
               (15)Vaatimustenmukaisuuden tarkastamisen helpottamiseksi valmistajien, maahantuojien tai valtuutettujen edustajien olisi annettava direktiivin 2009/125/EY liitteissä IV ja V tarkoitetussa teknisessä dokumentaatiossa myös tällä asetuksella asetettuihin vaatimuksiin liittyvät tiedot. 
            
            
               (16)Jos tässä asetuksessa määritellyt teknisen dokumentaation parametrit ovat samat kuin komission delegoidussa asetuksessa (EU) 2019/XXX
                  13
                [julkaisutoimisto lisää kotitalouksien pyykinpesukoneiden ja kotitalouksien kuivaavien pyykinpesukoneiden energiamerkintäasetuksen C(2019)1804 numeron] määritellyt tuoteselosteen parametrit, valmistajien, maahantuojien tai valtuutettujen edustajien olisi syötettävä vastaavat tiedot Euroopan parlamentin ja neuvoston asetuksessa (EU) 2017/1369
                  14
                määriteltyyn tuotetietokantaan tarvitsematta enää toimittaa niitä markkinavalvontaviranomaisille osana teknistä dokumentaatiota.
            
            
               (17)Asetuksen tehokkuuden ja uskottavuuden varmistamiseksi ja kuluttajien suojelemiseksi ei pidä sallia sellaisten tuotteiden markkinoille saattamista, jotka automaattisesti muuttavat suoritustaan testiolosuhteissa parantaakseen ilmoitettujen parametrien tuloksia. 
            
            
               (18)Tässä asetuksessa säädettyjen vaatimusten lisäksi olisi yksilöitävä parasta saatavilla olevaa teknologiaa koskevat ohjeelliset viitearvot direktiivin 2009/125/EY liitteessä I olevan 3 osan 2 kohdan mukaisesti, jotta tiedot tämän asetuksen soveltamisalaan kuuluvien tuotteiden ympäristönsuojelullisesta tasosta niiden elinkaaren aikana voidaan antaa laajasti ja helposti saataville.
            
            
               (19)Tätä asetusta olisi tarkasteltava uudelleen, jotta voidaan arvioida sen säännösten tarkoituksenmukaisuus ja tehokkuus sen tavoitteiden saavuttamisessa. Uudelleentarkastelun ajoituksen olisi oltava riittävä, jotta kaikki säännökset on voitu panna täytäntöön ja voidaan osoittaa niiden vaikutus markkinoihin.
            
            
               (20)Asetus (EU) N:o 1015/2010 olisi kumottava.
            
            
               (21)Asetuksen (EU) N:o 1015/2010 ja tämän asetuksen välisen siirtymän helpottamiseksi uuden nimityksen ”eco 40–60” käyttö olisi sallittava tämän asetuksen voimaantulosta alkaen. 
            
            
               (22)Tässä asetuksessa säädetyt toimenpiteet ovat direktiivin 2009/125/EY 19 artiklalla perustetun komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
               Kohde ja soveltamisala
            
            
               1.Tällä asetuksella vahvistetaan ekosuunnitteluvaatimukset verkkosähköä käyttävien kotitalouksien pyykinpesukoneiden ja kotitalouksien kuivaavien pyykinpesukoneiden markkinoille saattamiselle ja käyttöönotolle, mukaan lukien kalustepeitteiset kotitalouksien pyykinpesukoneet ja kotitalouksien kuivaavat pyykinpesukoneet ja sellaiset verkkosähköä käyttävät kotitalouksien pyykinpesukoneet ja kotitalouksien kuivaavat pyykinpesukoneet, joiden voimanlähteenä voidaan käyttää myös akkuja. 
            
            
               2.Tätä asetusta ei sovelleta seuraaviin: 
            
            
               a)direktiivin 2006/42/EY
                  15
                soveltamisalaan kuuluvat pyykinpesukoneet ja kuivaavat pyykinpesukoneet;
            
            
               b)akkukäyttöiset kotitalouksien pyykinpesukoneet ja kotitalouksien kuivaavat pyykinpesukoneet, jotka voidaan liittää verkkovirtaan erikseen hankittavalla tasasuuntaajalla;
            
            
               3.Liitteessä II olevan 1–6 kohdan, 9 kohdan 1 alakohdan a ja c alakohdan ja 9 kohdan 2 alakohdan i ja vii alakohdan vaatimuksia ei sovelleta seuraaviin: 
            
            
               a)kotitalouksien pyykinpesukoneet, nimelliskapasiteetti on alle 2 kg; 
            
            
               b)kotitalouksien kuivaavat pyykinpesukoneet, nimelliskapasiteetti pesua varten on alle 2 kg.
            
         
         
            
               2 artikla
               Määritelmät
            
            
               Tässä asetuksessa tarkoitetaan 
            
            
               1)’verkkosähköllä’ sähköverkon 230 (± 10 %) voltin vaihtovirtaa 50 Hz:n taajuudella; 
            
            
               2)’automaattipesukoneella’ pyykinpesukonetta, jossa kone pesee pyykin täydellisesti siten, ettei käyttäjän toimenpiteitä tarvita ohjelman missään vaiheessa;
            
            
               3)’kotitalouksien pyykinpesukoneella’ automaattipesukonetta, joka vettä käyttäen pesee ja huuhtelee kotitalouksien pyykkiä kemiallisesti, mekaanisesti ja kuumentamalla ja jossa on myös linkoustoiminto ja jonka valmistaja on vaatimustenmukaisuusvakuutuksessa ilmoittanut Euroopan parlamentin ja neuvoston direktiivin 2014/35/EU
                  16
                tai Euroopan parlamentin ja neuvoston direktiivin 2014/53/EU
                  17
                mukaiseksi;
            
            
               4)’kotitalouksien kuivaavalla pyykinpesukoneella’ kotitalouksien pyykinpesukonetta, joka automaattipesukoneen toimintojen lisäksi sisältää samassa rummussa toiminnon tekstiilien kuivaamiseksi kuumentamalla ja rumpukuivaamalla ja jonka valmistaja on vaatimustenmukaisuusvakuutuksessa ilmoittanut direktiivin 2014/35/EU tai direktiivin 2014/53/EU mukaiseksi;
            
            
               5)’kotitalouksien kalustepeitteisellä pyykinpesukoneella’ kotitalouksien pyykinpesukonetta, joka on suunniteltu ja testattu ja jota markkinoidaan yksinomaan 
            
            
               a)asennettavaksi komerotilaan tai koteloitavaksi (ylä- ja/tai alapuolelta ja sivuilta) paneeleilla; 
            
            
               b)kiinnitettäväksi komerotilan tai paneeleiden sivuseiniin, yläpintaan tai lattiaan; ja
            
            
               c)varustettavaksi kiinteällä tehdasvalmisteisella etupinnalla tai tilaustyönä valmistetulla etupaneelilla;
            
            
               6)’kotitalouksien kalustepeitteisellä kuivaavalla pyykinpesukoneella’ kotitalouksien kuivaavaa pyykinpesukonetta, joka on suunniteltu ja testattu ja jota markkinoidaan yksinomaan 
            
            
               a)asennettavaksi komerotilaan tai koteloitavaksi (ylä- ja/tai alapuolelta ja sivuilta) paneeleilla; 
            
            
               b)kiinnitettäväksi komerotilan tai paneeleiden sivuseiniin, yläpintaan tai lattiaan; ja
            
            
               c)varustettavaksi kiinteällä tehdasvalmisteisella etupinnalla tai tilaustyönä valmistetulla etupaneelilla;
            
            
               7)’monirumpuisella kotitalouksien pyykinpesukoneella’ kotitalouksien pyykinpesukonetta, jossa on useampi kuin yksi rumpu joko erillisissä yksiköissä tai samassa ulkokuoressa;
            
            
               8)’monirumpuisella kotitalouksien kuivaavalla pyykinpesukoneella’ kotitalouksien kuivaavaa pyykinpesukonetta, jossa on useampi kuin yksi rumpu joko erillisissä yksiköissä tai samassa ulkokuoressa;
            
            
               9)’vastaavalla mallilla’ mallia, jolla on toimitettavien teknisten tietojen osalta samat tekniset ominaisuudet, mutta jonka sama valmistaja, maahantuoja tai valtuutettu edustaja on saattanut markkinoille tai ottanut käyttöön eri mallina, jolla on eri mallitunniste;
            
            
               10)’mallitunnisteella’ yleensä aakkosnumeerista tunnusta, joka erottaa tietyn tuotemallin muista malleista, joilla on sama tavaramerkki tai sama valmistajan, maahantuojan tai valtuutetun edustajan nimi;
            
            
               11)’tuotetietokannalla’ tuotteita koskevaa tietokokoelmaa, joka on järjestetty systemaattisesti ja käsittää kuluttajille suunnatun julkisen osan, jossa yksittäisiä tuoteparametreja koskevat tiedot ovat saatavilla sähköisessä muodossa, saatavuutta palvelevan verkkoportaalin ja vaatimusten noudattamista koskevan osan, jolla on selkeästi määritetyt saatavuutta ja turvallisuutta koskevat vaatimukset, siten kuin asetuksessa (EU) 2017/1369 säädetään;
            
            
               12)’eco 40–60 -ohjelmalla’ ohjelmaa, jonka valmistaja, maahantuoja tai valtuutettu edustaja on ilmoittanut soveltuvan puhdistamaan normaalilikaisen, 40 °C:ssa tai 60 °C:ssa pestäväksi ilmoitetun puuvillapyykin samassa pyykissä ja samassa pesuohjelmassa ja johon energiatehokkuutta, pesutehokkuutta, huuhtelutehokkuutta, ohjelman kestoa ja vedenkulutusta koskevat ekosuunnitteluvaatimukset liittyvät;
            
         
         
            
               13)’ohjelmalla’ sarjaa ennalta määriteltyjä toimintoja, joiden valmistaja, maahantuoja tai valtuutettu edustaja on ilmoittanut soveltuvan tietyntyyppisten tekstiilien pesuun, kuivaamiseen tai jatkuvaan pesuun ja kuivaamiseen; 
            
            
               14)’pesuohjelmalla’ valitulle ohjelmalle määriteltyä täydellistä pesuprosessia, joka koostuu eri toimintojen sarjasta, mukaan lukien pesu, huuhtelu ja linkous.
            
            
               Liitteiden soveltamiseksi liitteessä I annetaan lisämääritelmiä.
            
            
               3 artikla
               Ekosuunnitteluvaatimukset
            
            
               Liitteissä II ja VI esitettyjä ekosuunnitteluvaatimuksia sovelletaan mainituissa liitteissä mainituista päivämääristä alkaen.
            
            
               4 artikla
               Vaatimustenmukaisuuden arviointi
            
            
               1.Direktiivin 2009/125/EY 8 artiklassa tarkoitettu vaatimustenmukaisuuden arviointimenettely on joko mainitun direktiivin liitteessä IV säädetty sisäinen suunnittelun valvontajärjestelmä tai mainitun direktiivin liitteessä V säädetty hallintajärjestelmä.
            
            
               2.Direktiivin 2009/125/EY 8 artiklan mukaista vaatimustenmukaisuuden arviointia varten teknisiin asiakirjoihin on sisällyttävä liitteessä II olevassa 3–7 kohdassa luetelluille parametreille ilmoitetut arvot sekä liitteen III mukaisesti tehtyjen laskelmien tarkat tiedot ja tulokset.
            
            
               3.Jos tietyn mallin teknisissä asiakirjoissa on tietoja, jotka on saatu
            
            
               a)mallista, jolla on toimitettavien teknisten tietojen kannalta samat merkitykselliset tekniset ominaisuudet mutta eri valmistaja, tai
            
            
               b)laskemalla suunnittelun perusteella tai ekstrapoloimalla saman tai eri valmistajan toisesta mallista tai molemmilla tavoilla,
            
            
               teknisiin asiakirjoihin on sisällyttävä yksityiskohtaiset tekniset tiedot tällaisesta laskelmasta ja laskelmien tarkkuuden todentamista koskevasta valmistajan suorittamasta arvioinnista sekä tarvittaessa eri valmistajien mallien yksilöinti-ilmoitus.
            
            
               Teknisiin asiakirjoihin on sisällyttävä luettelo kaikista vastaavista malleista mallitunnisteineen.
            
            
               4.Teknisissä asiakirjoissa on oltava asetuksen (EU) 2019/XXX [julkaisutoimisto lisää asetuksen C(2019)1804 numeron] liitteessä VI määritellyt tiedot mainitussa liitteessä esitetyssä järjestyksessä. Markkinavalvontaa varten valmistajat, maahantuojat tai valtuutetut edustajat voivat viitata tuotetietokantaan syötettyihin teknisiin asiakirjoihin, jotka sisältävät samat tiedot, jotka on vahvistettu asetuksessa (EU) 2019/XXX [julkaisutoimisto lisää asetuksen C(2019)1804 numeron], sanotun kuitenkaan rajoittamatta direktiivin 2009/125/EY liitteessä IV olevan 2 kohdan g alakohdan soveltamista.
            
            
               5 artikla
               Tarkastusmenettely markkinavalvontaa varten
            
            
               Jäsenvaltioiden viranomaisten on noudatettava liitteessä IV kuvattua tarkastusmenettelyä suorittaessaan direktiivin 2009/125/EY 3 artiklan 2 kohdassa tarkoitettuja markkinavalvontatarkastuksia.
            
            
               6 artikla
               Vaatimusten kiertäminen
            
            
               Valmistaja, maahantuoja tai valtuutettu edustaja ei saa saattaa markkinoille tuotteita, jotka on suunniteltu havaitsemaan, että niitä testataan (esimerkiksi tunnistamalla testausolosuhteet tai testisyklin), ja reagoimaan nimenomaan muuttamalla automaattisesti testin aikaista suorituskykyään tavoitteena saavuttaa suotuisampi taso minkä tahansa sellaisen parametrin osalta, jonka valmistaja, maahantuoja tai valtuutettu edustaja on ilmoittanut teknisessä dokumentaatiossa tai joka sisältyy toimitettuihin asiakirjoihin.
            
            
               Tuotteen energian- ja vedenkulutuksen ja muiden ilmoitettujen parametrien arvot eivät saa heikentyä ohjelmisto- tai laitteistopäivityksen jälkeen, kun mittauksessa käytetään samaa testausstandardia, jota alun perin käytettiin vaatimustenmukaisuusvakuutusta varten, paitsi jos loppukäyttäjä antaa tähän nimenomaisen suostumuksensa ennen päivitystä. Suorituskyky ei saa muuttua päivityksen hylkäämisen seurauksena.
            
            
               7 artikla
               Ohjeelliset viitearvot
            
         
         
            
               Markkinoiden parhaiten suoriutuvia tuotteita ja tekniikoita tämän asetuksen antamisajankohtana edustavat ohjeelliset viitearvot esitetään liitteessä V.
            
            
               8 artikla
               Uudelleentarkastelu
            
            
               Komissio tarkastelee tätä asetusta uudelleen teknologian kehityksen valossa ja esittää uudelleentarkastelun tulokset ja tapauksen mukaan luonnoksen tarkistusehdotukseksi kuulemisfoorumille viimeistään [julkaisutoimisto lisää päivämäärän, joka on kuusi vuotta sen voimaantulon jälkeen]. 
            
            
               Uudelleentarkastelussa on arvioitava erityisesti seuraavia seikkoja: 
            
            
               a)parannuspotentiaali liittyen kotitalouksien pyykinpesukoneiden ja kotitalouksien kuivaavien pyykinpesukoneiden energiankulutukseen ja ympäristönsuojelulliseen tasoon;
            
            
               b)kulutuskäyttäytymisen kehitys ja mahdollisuus ottaa käyttöön pakollinen palautemekanismi, joka koskee laitteen täyttämistä ja valitun ohjelman energiankulutusta;
            
            
               c)voimassa olevien resurssitehokkuutta koskevien vaatimusten vaikuttavuus;
            
            
               d)se, onko tarkoituksenmukaista asettaa resurssitehokkuuteen liittyviä lisävaatimuksia tuotteille kiertotalouden tavoitteiden mukaisesti, esimerkiksi lisäämällä vaatimusten piiriin useampia varaosia; 
            
            
               e)sellaisten uusien vaatimusten käyttökelpoisuus ja tarkoituksenmukaisuus, jotka koskevat pesuaineiden ja muiden lisäaineiden automaattista annostelua;
            
            
               f)sellaisten uusien vaatimusten käyttökelpoisuus ja tarkoituksenmukaisuus, jotka koskevat mikromuovien vähentämistä poistovesipisteessä, esimerkiksi suodattimilla.
            
            
               9 artikla
               Asetuksen (EY) N:o 1275/2008 muuttaminen
            
            
               Asetuksen (EY) N:o 1275/2008 liitteessä I olevassa 1 kohdassa
            
            
               –poistetaan kohta ”Pyykinpesukoneet”;
            
            
               –korvataan kohta ”Muut laitteet ruoan laittoa ja elintarvikkeiden muuta käsittelyä varten, puhdistamista ja pesemistä varten sekä vaatteiden huoltoa varten” ilmaisulla ”Muut laitteet ruoanlaittoa ja elintarvikkeiden muuta käsittelyä varten, puhdistamista ja pesemistä varten sekä vaatteiden huoltoa varten, lukuun ottamatta kotitalouksien pyykinpesukoneita ja kotitalouksien kuivaavia pyykinpesukoneita”.
            
            
               10 artikla
               Kumoaminen
            
            
               Kumotaan asetus (EU) N:o 1015/2010 1 päivästä maaliskuuta 2021.
            
            
               11 artikla
               Siirtymätoimenpiteet
            
            
               Poiketen siitä, mitä asetuksen (EU) N:o 1015/2010 liitteessä I olevassa 1 kohdassa säädetään, [julkaisutoimisto lisää tämän asetuksen voimaantulopäivän] alkaen 28 päivään helmikuuta 2021 asti nimien ”60 °C:n vakiopuuvillaohjelma” ja ”40 °C:n vakiopuuvillaohjelma” ei tarvitse näkyä kotitalouksien pyykinpesukoneiden ohjelmavalitsimessa tai kotitalouksien pyykinpesukoneiden näytöllä, jos seuraavat edellytykset täyttyvät:
            
            
               –”60 °C:n vakiopuuvillaohjelma” ja ”40 °C:n vakiopuuvillaohjelma” käyvät selkeästi ilmi ohjekirjasta ja asetuksen (EU) N:o 1015/2010 4 artiklan 2 kohdassa tarkoitetusta teknisestä dokumentaatiosta; ja
            
            
               –nimi ”eco 40–60 -ohjelma” näkyy selvästi kotitalouksien pyykinpesukoneiden ohjelmavalitsimessa tai kotitalouksien pyykinpesukoneiden näytöllä tämän asetuksen liitteessä II olevan 1 kohdan 3 alakohdan mukaisesti. 
            
         
         
            
               12 artikla
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Sitä sovelletaan 1 päivästä maaliskuuta 2021. Sen 6 artiklan ensimmäistä kohtaa sekä 11 artiklaa sovelletaan kuitenkin [julkaisutoimisto lisää tämän asetuksen voimaantulopäivän] alkaen.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 1.10.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 285, 31.10.2009, s. 10.
               
               
                  
                     (2)
                  
                        Komission tiedonanto: Ekologista suunnittelua koskeva työsuunnitelma vuosiksi 2016–2019, COM(2016)773 final, 30.11.2016.
               
               
                  
                     (3)
                  
                        Komission asetus (EU) N:o 1015/2010, annettu 10 päivänä marraskuuta 2010, Euroopan parlamentin ja neuvoston direktiivin 2009/125/EY täytäntöönpanemisesta kotitalouksien pyykinpesukoneiden ekologista suunnittelua koskevien vaatimusten osalta (EUVL L 293, 11.11.2010, s. 21).
               
               
                  
                     (4)
                  
                        Komission delegoitu asetus (EU) N:o 1061/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä kotitalouksien pyykinpesukoneiden energiamerkinnän osalta (EUVL L 314, 30.11.2010, s. 47).
               
               
                  
                     (5)
                  
                        Komission direktiivi 96/60/EY, annettu 19 päivänä syyskuuta 1996, neuvoston direktiivin 92/75/ETY täytäntöönpanemisesta kotitalouksien kuivaavien pyykinpesukoneiden energiankulutuksen osoittamisen osalta (EYVL L 266, 18.10.1996, s. 1).
               
               
                  
                     (6)
                  
                        EUVL L 293, 11.11.2010, s. 21–30.
               
               
                  
                     (7)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Kierto kuntoon – Kiertotaloutta koskeva EU:n toimintasuunnitelma, COM(2015) 614 final, 2.12.2015.
               
               
                  
                     (8)
                  
                        COM(2016) 773 final, 30.11.2016.
               
               
                  
                     (9)
                  
                        Euroopan parlamentin ja neuvoston direktiivi 2012/19/EU, annettu 4 päivänä heinäkuuta 2012, sähkö- ja elektroniikkalaiteromusta (EUVL L 197, 24.7.2012, s. 38).
               
               
                  
                     (10)
                  
                        Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista ja direktiivin 95/16/EY muuttamisesta (EUVL L 157, 9.6.2006, s. 24).
               
               
                  
                     (11)
                  
                        Komission asetus (EY) N:o 1275/2008, annettu 17 päivänä joulukuuta 2008, Euroopan parlamentin ja neuvoston direktiivin 2005/32/EY täytäntöönpanosta kotitalouksissa ja toimistoissa käytettävien sähkö- ja elektroniikkalaitteiden lepovirtakulutuksen ekologista suunnittelua koskevien vaatimusten osalta (EUVL L 339, 18.12.2008, s. 45).
               
               
                  
                     (12)
                  
                        EUVL L 316, 14.11.2012, s. 12.
               
               
                  
                     (13)
                  
                        Komission delegoitu asetus (EU) 2019//XXX [julkaisutoimisto lisää asetuksen C(2019)1804 EUVL-julkaisuviitteen].
               
               
                  
                     (14)
                  
                        Euroopan parlamentin ja neuvoston asetus (EU) 2017/1369, annettu 4 päivänä heinäkuuta 2017, energiamerkintää koskevien puitteiden vahvistamisesta ja direktiivin 2010/30/EU kumoamisesta (EUVL L 198, 28.7.2017, s. 1).
               
               
                  
                     (15)
                  
                        Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista (EUVL L 157, 9.6.2006).
               
               
                  
                     (16)
                  
                        Euroopan parlamentin ja neuvoston direktiivi 2014/35/EU, annettu 26 päivänä helmikuuta 2014, tietyllä jännitealueella toimivien sähkölaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 357).
               
               
                  
                     (17)
                  
                        Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014).
               
            
      
    ---documentbreak--- 
      
         
         
            
               LIITE I 
               Liitteissä sovellettavat määritelmät 
            
            
               Näissä liitteissä tarkoitetaan
            
            
               1)’energiatehokkuusindeksillä (EEI)’ painotetun energiankulutuksen suhdetta vakioenergiankulutukseen ohjelmassa; 
            
            
               2)’kuivausohjelmalla’ vaaditulle ohjelmalle määriteltyä täydellistä kuivausprosessia, joka koostuu eri toimintojen sarjasta, mukaan lukien kuumennus ja rumpukuivaus;
            
            
               3)’täydellisellä ohjelmalla’ pesu- ja kuivausprosessia, joka koostuu pesuohjelmasta ja kuivausohjelmasta;
            
            
               4)’jatkuvalla ohjelmalla’ täydellistä ohjelmaa, jossa prosessi jatkuu keskeytyksettä ja jossa ei tarvita käyttäjän toimenpiteitä ohjelman missään vaiheessa;
            
            
               5)’nimelliskapasiteetilla’ valmistajan, maahantuojan tai valtuutetun edustajan 0,5 kilogramman tarkkuudella ilmoittamaa tietyntyyppisten kuivien tekstiilien enimmäismassaa, joka voidaan käsitellä valitulla ohjelmalla joko kotitalouksien pyykinpesukoneen yhdessä pesuohjelmassa tai kotitalouksien kuivaavan pyykinpesukoneen yhdessä täydellisessä ohjelmassa, kun kone on täytetty valmistajan, maahantuojan tai valtuutetun edustajan ohjeiden mukaisesti;
            
            
               6)’nimelliskapasiteetilla pesua varten’ valmistajan, maahantuojan tai valtuutetun edustajan 0,5 kilogramman tarkkuudella ilmoittamaa tietyntyyppisten kuivien tekstiilien enimmäismassaa, joka voidaan käsitellä valitulla ohjelmalla joko kotitalouksien pyykinpesukoneen yhdessä pesuohjelmassa tai kotitalouksien kuivaavan pyykinpesukoneen yhdessä pesuohjelmassa, kun kone on täytetty valmistajan, maahantuojan tai valtuutetun edustajan ohjeiden mukaisesti;
            
            
               7)’nimelliskapasiteetilla kuivausta varten’ valmistajan, maahantuojan tai valtuutetun edustajan 0,5 kilogramman tarkkuudella ilmoittamaa tietyntyyppisten kuivien tekstiilien enimmäismassaa, joka voidaan käsitellä valitulla ohjelmalla kotitalouksien kuivaavan pyykinpesukoneen yhdessä kuivausohjelmassa, kun kone on täytetty valmistajan, maahantuojan tai valtuutetun edustajan ohjeiden mukaisesti;
            
            
               8)’painotetulla energiankulutuksella (EW)’ kotitalouksien pyykinpesukoneen tai kotitalouksien kuivaavan pyykinpesukoneen pesuohjelman energiankulutuksen painotettua keskiarvoa eco 40–60 -ohjelmassa nimelliskapasiteetilla pesua varten ja puolella ja neljänneksellä nimelliskapasiteetista pesua varten ilmaistuna kilowattitunteina ohjelmaa kohti; 
            
            
               9)’painotetulla energiankulutuksella (EWD)’ kotitalouksien kuivaavan pyykinpesukoneen energiankulutuksen painotettua keskiarvoa pesu-kuivausohjelmassa nimelliskapasiteetilla ja puolella nimelliskapasiteetista ilmaistuna kilowattitunteina ohjelmaa kohti; 
            
            
               10)’pesu-kuivausohjelmalla’ kotitalouksien kuivaavan pyykinpesukoneen täydellistä ohjelmaa, joka koostuu eco 40–60 -ohjelmasta pesuohjelman osalta ja kuivausohjelmasta, joka kuivattaa pyykin kaappikuivaksi; 
            
            
               11)’vakioenergiankulutuksella ohjelmassa (standard cycle energy consumption, SCE)’ energiankulutusta viitearvona kotitalouksien pyykinpesukoneen tai kotitalouksien kuivaavan pyykinpesukoneen nimelliskapasiteetin funktiona ilmaistuna kilowattitunteina ohjelmaa kohti; 
            
            
               12)’painotetulla vedenkulutuksella (WW)’ kotitalouksien pyykinpesukoneen tai kotitalouksien kuivaavan pyykinpesukoneen pesuohjelman vedenkulutuksen painotettua keskiarvoa eco 40–60 -ohjelmassa nimelliskapasiteetilla pesua varten ja puolella ja neljänneksellä nimelliskapasiteetista pesua varten ilmaistuna litroina ohjelmaa kohti;
            
            
               13)’painotetulla vedenkulutuksella (WWD)’ kotitalouksien kuivaavan pyykinpesukoneen vedenkulutuksen painotettua keskiarvoa pesu-kuivausohjelmassa nimelliskapasiteetilla ja puolella nimelliskapasiteetista ilmaistuna litroina ohjelmaa kohti;
            
            
               14)’pesutehokkuusindeksillä’ kotitalouksien pyykinpesukoneen tai kotitalouksien kuivaavan pyykinpesukoneen pesuohjelman (IW)  tai kotitalouksien kuivaavan pyykinpesukoneen täydellisen ohjelman (JW) pesutehokkuuden suhdetta vertailupesukoneen pesutehokkuuteen;
            
            
               15)’huuhtelutehokkuudella’ lineaarisen alkyylibentseenisulfonaatin (LAS) jäännöspitoisuutta käsitellyissä tekstiileissä kotitalouksien pyykinpesukoneen tai kotitalouksien kuivaavan pyykinpesukoneen pesuohjelman (IR) jälkeen tai kotitalouksien kuivaavan pyykinpesukoneen täydellisen ohjelman (JR) jälkeen ilmaistuna grammoina per kilogramma kuivaa tekstiiliä; 
            
            
               16)’jäännöskosteudella’ kotitalouksien pyykinpesukoneiden osalta ja kotitalouksien kuivaavien pyykinpesukoneiden pesuohjelman osalta pyykin sisältämää pesuohjelman jälkeistä kosteusmäärää; 
            
            
               17)’loppukosteudella’ kotitalouksien kuivaavien pyykinpesukoneiden osalta pyykin sisältämää kuivausohjelman jälkeistä kosteusmäärää;
            
         
         
            
               18)’kaappikuivalla’ kuivausohjelmalla kuivattujen käsiteltyjen tekstiilien tilaa, jossa loppukosteus on 0 prosenttia;
            
            
               19)’ohjelman kestolla (tW)’ aikaa, joka kuluu valitun ohjelman käynnistymisestä siihen asti, kun ohjelman loppua osoittava ilmaisin aktivoituu ja käyttäjä voi poistaa pyykin, lukuun ottamatta mahdollista käyttäjän ohjelmoimaa ajastusta;
            
            
               20)’täydellisen ohjelman kestolla (tWD)’ aikaa, joka kotitalouksien kuivaavan pyykinpesukoneen täydellisessä ohjelmassa kuluu pesuohjelmaksi valitun ohjelman käynnistymisestä siihen asti, kun kuivausohjelman loppua osoittava ilmaisin aktivoituu ja käyttäjä voi poistaa pyykin, lukuun ottamatta mahdollista käyttäjän ohjelmoimaa ajastusta;
            
            
               21)’pois päältä -tilalla (Po)’ tilaa, jossa kotitalouksien pyykinpesukone tai kotitalouksien kuivaava pyykinpesukone on kytkettynä verkkovirtalähteeseen muttei suorita mitään toimintoa; myös seuraavia toimintatiloja pidetään pois päältä -tiloina: 
            
            
               a)tilat, joissa yksinomaan ilmaistaan laitteen olevan pois päältä -tilassa;
            
            
               b)tilat, joissa yksinomaan suoritetaan toiminnot Euroopan parlamentin ja neuvoston direktiivin 2014/30/EU
                  1
                mukaisen sähkömagneettisen yhteensopivuuden varmistamiseksi;
            
            
               22)’valmiustilalla (Psm)’ tilaa, jossa kotitalouksien pyykinpesukone tai kotitalouksien kuivaava pyykinpesukone on kytkettynä verkkovirtalähteeseen ja suorittaa ainoastaan seuraavat toiminnot, jotka voivat olla jatkuvakestoisia: 
            
            
               a)uudelleenaktivointitoiminto tai uudelleenaktivointitoiminto ja pelkkä uudelleenaktivoitavuuden ilmaisin; ja/tai
            
            
               b)uudelleenaktivointitoiminto verkkoyhteyden kautta; ja/tai
            
            
               c)tieto- tai tilanäyttö; ja/tai
            
            
               d)hätätoimenpiteisiin liittyvä havaitsemistoiminto;
            
            
               23)’verkolla’ viestintäinfrastruktuuria, jolle on määritelty yhteyksien topologia, arkkitehtuuri, mukaan lukien fyysiset komponentit, sekä organisaatioperiaatteet, viestintämenettelyt ja esitysmuodot (yhteyskäytännöt);
            
            
               24)’rypistymisenestolla’ ohjelman päättymisen jälkeistä kotitalouksien pyykinpesukoneen tai kotitalouksien kuivaavan pyykinpesukoneen toimintaa pyykin liiallisen rypistymisen estämiseksi;
            
            
               25)’ajastuksella’ (Pds) tilaa, jossa käyttäjä on ohjelmoinut valitun ohjelman käynnistymään tai päättymään tietyllä viiveellä;
            
            
               26)’varaosalla’ erillistä osaa, jolla voidaan korvata osa, jolla on sama tai samankaltainen tehtävä tuotteessa;
            
            
               27)’ammattikorjaajalla’ toiminnanharjoittajaa tai yritystä, joka tarjoaa kotitalouksien pyykinpesukoneiden tai kotitalouksien kuivaavien pyykinpesukoneiden korjauspalveluja ja ammattimaisia huoltopalveluja;
            
            
               28)’takuulla’ vähittäismyyjän tai valmistajan kuluttajalle antamia velvoitteita
            
            
               a)palauttaa maksettu hinta;
            
            
               b)korvata, korjata tai käsitellä kotitalouksien pyykinpesukoneita tai kotitalouksien kuivaavia pyykinpesukoneita millä tahansa tavalla, jos ne eivät vastaa takuutodistuksessa tai asiaan liittyvässä mainonnassa esitettyjä eritelmiä.
            
            
               LIITE II 
               Ekosuunnitteluvaatimukset
            
         
         
            
               1.OHJELMIA KOSKEVAT VAATIMUKSET
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)kotitalouksien pyykinpesukoneissa ja kotitalouksien kuivaavissa pyykinpesukoneissa on oltava
            
            
               a)pesuohjelma nimeltä ’eco 40–60 -ohjelma’, jolla voidaan puhdistaa normaalilikainen, 40 °C:ssa tai 60 °C:ssa pestäväksi ilmoitettu puuvillapyykki samassa pyykissä ja samassa ohjelmassa; 
            
            
               b)pesuohjelma nimeltä ’20 °C:n ohjelma’, jolla voidaan puhdistaa kevyesti likaantunut puuvillapyykki 20 °C:n nimellislämpötilassa;
            
            
               näiden ohjelmien on käytävä selvästi ilmi ohjelmavalitsimesta, näytöstä ja verkkoyhteyden kautta riippuen kotitalouksien pyykinpesukoneen tai kotitalouksien kuivaavan pyykinpesukoneen tarjoamista toiminnoista;
            
            
               2)jäljempänä 3 kohdan 1 ja 3 alakohdassa, 4 kohdan 1, 2 ja 5 alakohdassa, 5 kohdassa ja 6 kohdan 1 alakohdassa esitettyjen vaatimusten osalta on käytettävä ’eco 40–60 -ohjelmaa’;
            
            
               3)eco 40–60 -ohjelmasta on käytettävä nimeä ’eco 40–60’ ohjelmavalitsimessa, näytössä ja verkkoyhteyden kautta riippuen kotitalouksien pyykinpesukoneen tai kotitalouksien kuivaavan pyykinpesukoneen tarjoamista toiminnoista; 
            
            
               nimeä ’eco 40–60’ saa käyttää ainoastaan kyseisestä ohjelmasta. Nimen ’eco 40–60’ muotoa ei ole rajoitettu kirjasintyypin tai -koon, kirjainkoon tai värin suhteen. Minkään muun ohjelman nimessä ei saa olla ilmaisua ’eco’; 
            
            
               eco 40–60 -ohjelman on oltava automaattisen ohjelmavalinnan tai muun jatkuvasti ohjelmavalinnasta huolehtivan toiminnon oletusohjelma tai, jos automaattista ohjelmavalintaa ei ole, se on voitava valita suoraan ilman muita valintoja, kuten tiettyä lämpötilaa tai täyttöä;
            
            
               käytön tavanomaisuuteen, päivittäisyyteen, säännöllisyyteen tai vakiintuneisuuteen liittyviä termejä ei saa käyttää millään EU:n virallisella kielellä kotitalouksien pyykinpesukoneiden tai kotitalouksien kuivaavien pyykinpesukoneiden ohjelmien nimissä erillään eikä yhdessä muun tiedon kanssa.
            
            
               2.PESU-KUIVAUSOHJELMA
            
            
               Kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)kotitalouksien kuivaavissa pyykinpesukoneissa on oltava puuvillapyykkiä varten täydellinen ohjelma nimeltä ’pesu-kuivausohjelma’,
            
            
               –joka on jatkuva ohjelma, jos kotitalouksien kuivaavalla pyykinpesukoneella voi suorittaa jatkuvia ohjelmia,
            
            
               –jolloin pesuohjelma on 1 kohdassa määritelty ’eco 40–60 -ohjelma’ ja 
            
            
               –jolloin kuivausohjelma kuivaa kaappikuivaksi;
            
            
               2)pesu-kuivausohjelman on käytävä selkeästi ilmi tämän liitteen 9 kohdassa tarkoitetuista käyttöohjeista;
            
            
               3)jos kotitalouksien kuivaavassa pyykinpesukoneessa on jatkuva ohjelma, pesu-kuivausohjelman nimelliskapasiteetti on kyseisen ohjelman nimelliskapasiteetti;
            
            
               4)jos kotitalouksien kuivaavalla pyykinpesukoneella ei voi suorittaa jatkuvia ohjelmia, pesu-kuivausohjelman nimelliskapasiteetti on seuraavien pienin arvo: eco 40–60 -ohjelman nimelliskapasiteetti pesua varten ja kaappikuivaksi kuivaavan kuivausohjelman nimelliskapasiteetti kuivausta varten;
            
         
         
            
               5)jäljempänä 3 kohdan 2 ja 4 alakohdassa, 4 kohdan 3, 4 ja 6 alakohdassa ja 6 kohdan 2 alakohdassa esitettyjen vaatimusten osalta on käytettävä pesu-kuivausohjelmaa.
            
            
               3.ENERGIATEHOKKUUSVAATIMUKSET
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)kotitalouksien pyykinpesukoneiden ja kotitalouksien kuivaavien pyykinpesukoneiden pesuohjelman energiatehokkuusindeksin (EEIW) on oltava pienempi kuin 105;
            
            
               2)kotitalouksien kuivaavien pyykinpesukoneiden pesu-kuivausohjelman energiatehokkuusindeksin (EEIWD) on oltava pienempi kuin 105.
            
            
               Kotitalouksien pyykinpesukoneiden, joiden nimelliskapasiteetti on yli 3 kg, ja kotitalouksien kuivaavien pyykinpesukoneiden, joiden nimelliskapasiteetti pesua varten on yli 3 kg, on 1 päivästä maaliskuuta 2024 alkaen täytettävä seuraavat vaatimukset:
            
            
               3)kotitalouksien pyykinpesukoneiden ja kotitalouksien kuivaavien pyykinpesukoneiden pesuohjelman EEIW:n on oltava pienempi kuin 91;
            
            
               4)kotitalouksien kuivaavien pyykinpesukoneiden pesu-kuivausohjelman EEIWD:n on oltava pienempi kuin 88.
            
            
               EEIW ja EEIWD lasketaan liitteessä III esitetyllä tavalla.
            
            
               4.TOIMINNALLISET VAATIMUKSET
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)kotitalouksien pyykinpesukoneissa, joiden nimelliskapasiteetti on yli 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on yli 3 kg, eco 40–60 -ohjelman pesutehokkuusindeksin (Iw) on oltava suurempi kuin 1,03 kullekin seuraavista täytöistä: nimelliskapasiteetti pesua varten, puolet nimelliskapasiteetista pesua varten ja neljännes nimelliskapasiteetista pesua varten;
            
            
               2)kotitalouksien pyykinpesukoneissa, joiden nimelliskapasiteetti on enintään 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on enintään 3 kg, eco 40–60 -ohjelman pesutehokkuusindeksin (Iw) on oltava suurempi kuin 1,00 nimelliskapasiteetilla pesua varten;
            
            
               3)kotitalouksien kuivaavissa pyykinpesukoneissa, joiden nimelliskapasiteetti on yli 3 kg, pesu-kuivausohjelman pesutehokkuusindeksin (Jw) on oltava suurempi kuin 1,03 nimelliskapasiteetilla ja puolella nimelliskapasiteetista;
            
            
               4)kotitalouksien kuivaavissa pyykinpesukoneissa, joiden nimelliskapasiteetti on enintään 3 kg, pesu-kuivausohjelman pesutehokkuusindeksin (Jw) on oltava suurempi kuin 1,00 nimelliskapasiteetilla;
            
            
               5)kotitalouksien pyykinpesukoneissa, joiden nimelliskapasiteetti on yli 3 kg, ja kotitalouksien kuivaavien pyykinpesukoneiden pesuohjelmassa, jonka nimelliskapasiteetti on yli 3 kg, eco 40–60 -ohjelman huuhtelutehokkuuden (IR) on oltava 5,0 g/kg tai pienempi kullekin seuraavista täytöistä: nimelliskapasiteetti pesua varten, puolet nimelliskapasiteetista pesua varten ja neljännes nimelliskapasiteetista pesua varten;
            
            
               6)kotitalouksien kuivaavissa pyykinpesukoneissa, joiden nimelliskapasiteetti on yli 3 kg, pesu-kuivausohjelman huuhtelutehokkuuden (JR) on oltava 5,0 g/kg tai pienempi nimelliskapasiteetilla ja puolella nimelliskapasiteetista.
            
            
               Iw, Jw, IR ja JR lasketaan liitteen III mukaisesti.
            
            
               5.KESTOA KOSKEVAT VAATIMUKSET
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
         
         
            
               eco 40–60 -ohjelman kesto (tw) ilmaistuna tunteina ja minuutteina ja pyöristettynä lähimpään minuuttiin ei saa ylittää aikarajaa tcap, joka riippuu nimelliskapasiteetista seuraavasti:
            
            
               1)nimelliskapasiteetilla pesua varten aikaraja saadaan seuraavasta yhtälöstä:
            
            
                
            
            
               enintään 240 minuuttia;
            
            
               2)puolella nimelliskapasiteetista pesua varten ja neljänneksellä nimelliskapasiteetista pesua varten aikaraja saadaan seuraavasta yhtälöstä:
            
            
                
            
            
               enintään 180 minuuttia;
            
            
               jossa c on kotitalouksien pyykinpesukoneen nimelliskapasiteetti tai kotitalouksien kuivaavan pyykinpesukoneen nimelliskapasiteetti pesua varten eco 40–60 -ohjelmassa.
            
            
               6.PAINOTETTU VEDENKULUTUS
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)kotitalouksien pyykinpesukoneille ja kotitalouksien kuivaavien pyykinpesukoneiden pesuohjelmalle painotettu vedenkulutus (WW, litraa/ohjelma) on eco 40–60 -ohjelmassa:
            
            
               WW ≤ 2,25 × c + 30
            
            
               jossa c on kotitalouksien pyykinpesukoneen nimelliskapasiteetti tai kotitalouksien kuivaavan pyykinpesukoneen nimelliskapasiteetti pesua varten eco 40–60 -ohjelmassa;
            
            
               2)kotitalouksien kuivaaville pyykinpesukoneille painotettu vedenkulutus (WWD, litraa/ohjelma) pesu-kuivausohjelmassa on:
            
            
               WWD ≤ 10 × d + 30
            
            
               jossa d on kotitalouksien kuivaavan pyykinpesukoneen nimelliskapasiteetti pesu-kuivausohjelmassa.
            
            
               WW ja WWD lasketaan liitteessä III esitetyllä tavalla.
            
            
               7.VIRRANSÄÄSTÖTILAT
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)kotitalouksien pyykinpesukoneissa ja kotitalouksien kuivaavissa pyykinpesukoneissa on oltava pois päältä -tila tai valmiustila tai molemmat. Näiden tilojen tehonkulutus saa olla enintään 0,50 W; 
            
         
         
            
               2)jos valmiustilaan sisältyy informaation tai tilan näyttö, tämän tilan tehonkulutus saa olla enintään 1,00 W;
            
            
               3)jos valmiustila tarjoaa verkkoon liitettävyyden ja verkkovalmiustilan komission asetuksessa (EU) N:o 801/2013
                  2
                määritellyn mukaisesti, tämän tilan tehonkulutus saa olla enintään 2,00 W;
            
            
               4)viimeistään 15 minuuttia sen jälkeen, kun kotitalouksien pyykinpesukone ja kotitalouksien kuivaava pyykinpesukone on kytketty päälle tai kun ohjelma ja siihen liittyvät toiminnot ovat päättyneet tai kun rypistymisesto on keskeytetty tai kotitalouksien pyykinpesukoneen ja kotitalouksien kuivaavan pyykinpesukoneen kanssa on tehty jotain muuta, sen on kytkeydyttävä automaattisesti pois päältä -tilaan tai valmiustilaan, jos muuta tilaa ei aktivoida, mukaan lukien hätätoimenpiteet;
            
            
               5)jos kotitalouksien pyykinpesukoneessa ja kotitalouksien kuivaavassa pyykinpesukoneessa on ajastus, tämän tilan tehonkulutus, mukaan lukien mahdollinen valmiustila, saa olla enintään 4,00 W. Käyttäjä ei saa voida ohjelmoida käynnistystä 24 tuntia pidemmälle;
            
            
               6)kaikissa kotitalouksien pyykinpesukoneissa ja kotitalouksien kuivaavissa pyykinpesukoneissa, jotka voidaan liittää verkkoon, verkkoyhteydet on voitava aktivoida ja deaktivoida. Verkkoyhteydet on oletusarvoisesti deaktivoitava.
            
            
               8.RESURSSITEHOKKUUSVAATIMUKSET
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset:
            
            
               1)varaosien saatavuus; 
            
            
               a)kotitalouksien pyykinpesukoneiden ja kotitalouksien kuivaavien pyykinpesukoneiden valmistajien, maahantuojien tai valtuutettujen edustajien on asetettava ammattikorjaajien saataville ainakin seuraavat varaosat vähintään kymmenen vuoden ajan siitä, kun viimeinen mallia edustava laite on saatettu markkinoille:
            
            
               moottori ja moottorin harjat;
            
            
               voimansiirto moottorin ja rummun välillä;
            
            
               pumput;
            
            
               iskunvaimentimet ja jouset;
            
            
               pesurumpu, rummun ristikko ja tarvittavat kuulalaakerit (erikseen tai yhdistelmänä);
            
            
               lämmittimet ja lämmityselementit, mukaan lukien lämpöpumput (erikseen tai yhdistelmänä);
            
            
               putket ja niihin liittyvät osat, mukaan lukien kaikki letkut, venttiilit, suodattimet ja aquastop-ylivuotosuojat (erikseen tai yhdistelmänä);
            
            
               painetut piirilevyt;
            
            
               elektroniset näytöt;
            
            
               painekytkimet;
            
            
               termostaatit ja anturit;
            
         
         
            
               ohjelmistot, mukaan lukien laiteohjelmistot ja nollaukset;
            
            
               b)kotitalouksien pyykinpesukoneiden ja kotitalouksien kuivaavien pyykinpesukoneiden valmistajien, maahantuojien tai valtuutettujen edustajien on asetettava ammattikorjaajien ja loppukäyttäjien saataville vähintään seuraavat varaosat: ovi, oven sarana ja tiivisteet, muut tiivisteet, oven lukitusmekanismi sekä muoviset oheislaitteet, kuten pesuaineenannostelijat, vähintään kymmenen vuoden ajan siitä, kun viimeinen mallia edustava laite on saatettu markkinoille;
            
            
               c)kotitalouksien pyykinpesukoneiden ja kotitalouksien kuivaavien pyykinpesukoneiden valmistajien, maahantuojien tai valtuutettujen edustajien on varmistettava, että a ja b alakohdassa mainitut varaosat voidaan vaihtaa käyttämällä yleisesti saatavilla olevia työkaluja ja aiheuttamatta laitteelle pysyviä vaurioita;
            
            
               d)edellä a alakohdassa mainittujen varaosien luettelo ja menettely niiden tilaamiseksi on asetettava julkisesti saataville vapaasti käytettävissä olevalla valmistajan, maahantuojan tai valtuutetun edustajan verkkosivustolla viimeistään kahden vuoden kuluttua ensimmäisen mallia edustavan laitteen saattamisesta markkinoille ja kyseisten varaosien saatavillaolon loppuun saakka;
            
            
               e)edellä b alakohdassa mainittujen varaosien luettelo ja menettely niiden tilaamiseksi sekä korjausohjeet on asetettava julkisesti saataville vapaasti käytettävissä olevalla valmistajan, maahantuojan tai valtuutetun edustajan verkkosivustolla ensimmäisen mallia edustavan laitteen markkinoille saattamisen ajankohtana ja kyseisten varaosien saatavillaolon loppuun saakka; 
            
            
               2)varaosien enimmäistoimitusaika:
            
            
               edellä 1 kohdassa mainittuna ajanjaksona valmistajan, maahantuojan tai valtuutetun edustajan on varmistettava, että varaosat toimitetaan 15 työpäivän kuluessa tilauksen vastaanottamisesta;
            
            
               edellä 1 kohdan a alakohdassa mainittujen varaosien saatavuus voidaan rajoittaa 3 kohdan a ja b alakohdan mukaisesti rekisteröityneisiin ammattikorjaajiin;
            
            
               3)korjaamiseen ja huoltamiseen tarvittavien tietojen saatavuus:
            
            
               valmistajan, maahantuojan tai valtuutetun edustajan on kahden vuoden kuluttua siitä, kun ensimmäinen mallia edustava laite on saatettu markkinoille, ja 1 kohdassa mainitun ajanjakson loppuun saakka annettava kotitalouksien pyykinpesukoneen tai kotitalouksien kuivaavan pyykinpesukoneen korjaamiseen ja huoltamiseen tarvittavat tiedot ammattikorjaajien saataville seuraavin edellytyksin:
            
            
               a)valmistajan, maahantuojan tai valtuutetun edustajan verkkosivustolla on esitettävä, kuinka ammattikorjaajat voivat rekisteröityä tietojen saamiseksi; tällaisen pyynnön hyväksymiseksi valmistajat, maahantuojat tai valtuutetut edustajat voivat vaatia ammattikorjaajaa osoittamaan, että
            
            
               i)ammattikorjaajalla on tekninen pätevyys kotitalouksien pyykinpesukoneiden ja kotitalouksien kuivaavien pyykinpesukoneiden korjaamiseen ja hän noudattaa sähkölaitteiden korjaajiin sovellettavia säännöksiä niissä jäsenvaltioissa, jossa hän harjoittaa toimintaansa. Todisteeksi hyväksytään viittaus ammattikorjaajien viralliseen rekisterijärjestelmään, jos sellainen on käytössä kyseisissä jäsenvaltioissa;
            
            
               ii)ammattikorjaajalla on vakuutus, joka kattaa toiminnasta aiheutuvat vastuut, riippumatta siitä vaatiiko asianomainen jäsenvaltio tällaista vakuutusta;
            
            
               b)valmistajien, maahantuojien tai valtuutettujen edustajien on hyväksyttävä tai hylättävä rekisteröinti viiden työpäivän kuluessa pyynnöstä;
            
            
               c)valmistajat, maahantuojat tai valtuutetut edustajat voivat periä kohtuullisia ja oikeasuhteisia maksuja korjaamiseen ja huoltamiseen tarvittavien tietojen saatavuudesta tai säännöllisten päivitysten saamisesta. Maksu on kohtuullinen, jos se ei vähennä tietopyyntöjen määrää siksi, ettei siinä oteta huomioon sitä, missä laajuudessa ammattikorjaaja kyseisiä tietoja käyttää; 
            
            
               d)kun ammattikorjaaja on rekisteröitynyt, hänen saatavillaan on oltava yhden työpäivän kuluessa pyynnön esittämisestä pyydetyt korjaamiseen ja huoltamiseen liittyvät tiedot. Asianmukaisissa tapauksissa tiedot voidaan antaa vastaavasta mallista tai saman tuoteperheen mallista;
            
            
               e)edellä a alakohdassa tarkoitettujen kotitalouksien pyykinpesukoneen ja kotitalouksien kuivaavan pyykinpesukoneen korjaamiseen ja huoltamiseen tarvittavien tietojen on sisällettävä
            
            
               kotitalouksien pyykinpesukoneen tai kotitalouksien kuivaavan pyykinpesukoneen yksiselitteiset tunnistetiedot;
            
            
               purkukartta tai räjäytyskuva;
            
            
               tekninen käsikirja korjausta varten;
            
         
         
            
               luettelo tarvittavista korjaus- ja testilaitteista;
            
            
               komponentteja ja vianmääritystä koskevat tiedot (kuten mittausten teoreettiset enimmäis- ja vähimmäisarvot);
            
            
               johdostus- ja kytkentäkaaviot;
            
            
               vianmääritys- ja virhekoodit (mukaan lukien tarvittaessa valmistajakohtaiset koodit); 
            
            
               asiaankuuluvien ohjelmistojen, mukaan lukien laiteohjelmistot ja nollaukset, asentamista koskevat ohjeet; ja
            
            
               tiedot siitä, miten kotitalouksien pyykinpesukoneeseen tai kotitalouksien kuivaavaan pyykinpesukoneeseen tallennettuja ilmoitettuja vikatapahtumia koskevat tietueet saadaan käyttöön (jos on);
            
            
               4)kylmäainekaasuja koskevat tietovaatimukset;
            
            
               lämpöpumpulla varustettuihin kotitalouksien pyykinpesukoneisiin ja kotitalouksien kuivaaviin pyykinpesukoneisiin on pysyvästi ja näkyvällä ja luettavalla tavalla merkittävä laitteen ulkopinnalle, esimerkiksi takapaneeliin, käytettävän kylmäainekaasun kemiallinen nimi tai vastaava viite, kuten yleisesti käytetty ja ymmärretty symboli, merkki tai tunnus, sanotun kuitenkaan rajoittamatta Euroopan parlamentin ja neuvoston asetuksen (EU) N:o 517/2014
                  3
                soveltamista. Samasta kemikaalista voidaan käyttää useampaa kuin yhtä viitettä;
            
            
               5)purkamista koskevat vaatimukset materiaalien talteenottoa ja kierrätystä varten ympäristön pilaantumisen estämiseksi:
            
            
               –valmistajien, maahantuojien tai valtuutettujen edustajien on varmistettava, että kotitalouksien pyykinpesukoneet ja kotitalouksien kuivaavat pyykinpesukoneet on suunniteltu tavalla, joka mahdollistaa direktiivin 2012/19/EU liitteessä VII tarkoitettujen materiaalien ja komponenttien poistamisen yleisesti saatavilla olevia työkaluja käyttämällä;
            
            
               –valmistajien, maahantuojien tai valtuutettujen edustajien on noudatettava direktiivin 2012/19/EU 15 artiklan 1 kohdassa säädettyjä velvoitteita.
            
            
               9.TIETOVAATIMUKSET
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden on 1 päivästä maaliskuuta 2021 alkaen täytettävä seuraavat vaatimukset: 
            
            
               käyttäjän ja asentajan ohjeet on annettava käyttöoppaan muodossa vapaasti käytettävissä olevalla valmistajan, maahantuojan tai valtuutetun edustajan verkkosivustolla, ja niihin on sisällyttävä
            
            
               1)seuraavat yleiset tiedot:
            
            
               a)tieto siitä, että eco 40–60 -ohjelmalla voidaan puhdistaa normaalilikainen, 40 °C:ssa tai 60 °C:ssa pestäväksi ilmoitettu puuvillapyykki samassa pyykissä ja samassa ohjelmassa ja että kyseistä ohjelmaa käytetään arvioitaessa EU:n ekosuunnittelulainsäädännön noudattamista; 
            
            
               b)tieto siitä, että energiankulutuksen kannalta tehokkaimmat ohjelmat ovat yleensä sellaisia, jotka toimivat alhaisemmilla lämpötiloilla ja joiden kesto on pidempi;
            
            
               c)kotitalouksien kuivaavien pyykinpesukoneiden osalta: tieto siitä, että pesu-kuivausohjelmalla voidaan puhdistaa normaalilikainen, 40 °C:ssa tai 60 °C:ssa pestäväksi ilmoitettu puuvillapyykki samassa pyykissä ja samassa ohjelmassa ja kuivata se siten, että se voidaan välittömästi laittaa kaappisäilytykseen, ja että kyseistä ohjelmaa käytetään arvioitaessa EU:n ekosuunnittelulainsäädännön noudattamista;
            
            
               d)tieto siitä, että kotitalouksien pyykinpesukoneen tai kotitalouksien kuivaavan pyykinpesukoneen täyttäminen valmistajan kulloistakin ohjelmaa varten ilmoittamaan kapasiteettiin säästää energiaa ja vettä;
            
            
               e)suositukset eri pesulämpötiloihin ja pesuohjelmiin soveltuvista pesuainetyypeistä;
            
         
         
            
               f)tieto siitä, että linkousnopeus vaikuttaa melutasoon ja jäännöskosteuteen: mitä suurempi linkousnopeus linkousvaiheessa, sitä suurempi melutaso ja alhaisempi jäännöskosteus;
            
            
               g)tieto siitä, miten verkkoyhteys aktivoidaan ja deaktivoidaan (jos on) ja vaikutus energiankulutukseen;
            
            
               h)tieto siitä, miten asetuksessa (EU) 2019/XXX [julkaisutoimisto lisää asetuksen C(2019) 1804 numeron] määritellyt mallia koskevat tiedot löytyvät tuotetietokannasta käyttämällä linkkiä, joka johtaa mallia koskeviin tuotetietokannan tietoihin, tai tuotetietokantaan johtavasta linkistä, josta saa tiedot tuotteen mallitunnisteesta;
            
            
               2)seuraavien parametrien arvot:
            
            
               a)nimelliskapasiteetti kilogrammoina;
            
            
               b)ohjelman kesto tunteina ja minuutteina;
            
            
               c)energiankulutus kilowattitunteina/ohjelma;
            
            
               d)vedenkulutus litroina/ohjelma;
            
            
               e)vähintään 5 minuutin ajaksi saavutettava enimmäislämpötila pesuohjelmassa käsiteltävän pyykin sisällä celsiusasteina; ja
            
            
               f)jäännöskosteus pesuohjelman jälkeen prosentteina vesipitoisuudesta ja tähän tarvittava linkousnopeus;
            
            
               (vähintään) kunkin seuraavan ohjelman osalta:
            
            
               i)eco 40–60 -ohjelma nimelliskapasiteetilla, puolella nimelliskapasiteetista ja neljänneksellä nimelliskapasiteetista;
            
            
               ii)ii) 20 °C:n ohjelma kyseisen ohjelman nimelliskapasiteetilla;
            
            
               iii)yksi vähintään 60 °C:n nimellislämpötilan puuvillaohjelma (jos on) kyseisen ohjelman nimelliskapasiteetilla;
            
            
               iv)yksi sekapesuohjelma tai muu kuin puuvillaohjelma (jos on) kyseisen ohjelman nimelliskapasiteetilla;
            
            
               v)yksi kevyesti likaantuneen pyykin pikapesuohjelma (jos on) kyseisen ohjelman nimelliskapasiteetilla;
            
            
               vi)yksi erittäin likaisten tekstiilien ohjelma (jos on) kyseisen ohjelman nimelliskapasiteetilla;
            
            
               vii)kotitalouksien kuivaavien pyykinpesukoneiden osalta: pesu-kuivausohjelma nimelliskapasiteetilla ja puolella nimelliskapasiteetilla; ja
            
            
               tieto siitä, että muille ohjelmille kuin eco 40–60 -ohjelmalle ja pesu-kuivausohjelmalle annetut arvot ovat ohjeellisia;
            
            
               3)käyttöohjeisiin on sisällyttävä myös käyttäjän suorittamia huoltotoimia koskevat ohjeet. Tällaisten ohjeiden on sisällettävä vähintään ohjeet seuraavista: 
            
         
         
            
               a)oikea asennus (ml. asennus vaakasuoraan, verkkovirtaliitäntä, vesiliitäntä, kylmä ja/tai kuuma (tarvittaessa));
            
            
               b)pesuaineen, huuhteluaineiden ja muiden lisäaineiden oikea käyttö ja väärän annostelun pääasialliset seuraukset;
            
            
               c)vieraiden esineiden poistaminen kotitalouksien pyykinpesukoneesta tai kotitalouksien kuivaavasta pyykinpesukoneesta;
            
            
               d)säännöllinen puhdistus, mukaan lukien optimaaliset puhdistusvälit, kalkinpoisto ja menettely;
            
            
               e)soveltuvin osin oven avaaminen käyttöjaksojen välillä;
            
            
               f)suodattimien säännöllinen tarkastus, mukaan lukien optimaalinen tarkastustiheys ja menettely;
            
            
               g)virheiden tunnistaminen, virheiden merkitys ja tarvittavat toimet, mukaan lukien ammattimaista apua edellyttävien virheiden tunnistaminen;
            
            
               h)ammattikorjaajien saatavuus (verkkosivut, osoitteet, yhteystiedot);
            
            
               näissä ohjeissa on myös oltava tiedot seuraavista:
            
            
               i)itse suoritetun tai muun kuin ammattilaisen suorittaman korjaamisen vaikutukset käyttäjän turvallisuuteen sekä takuuseen;
            
            
               j)vähimmäisajanjakso, jonka ajan kotitalouksien pyykinpesukoneen tai kotitalouksien kuivaavan pyykinpesukoneen varaosat ovat saatavilla.
            
            
               LIITE III 
               Mittausmenetelmät ja laskelmat 
            
            
               Tässä asetuksessa säädettyjen vaatimusten noudattamiseksi ja niiden noudattamisen varmentamiseksi tarvittavissa mittauksissa ja laskelmissa on käytettävä yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaina pidetyt menetelmät, ja noudatettava seuraavia sääntöjä:
            
            
               Mitattaessa liitteessä II ja tässä liitteessä eco 40–60 -ohjelmalle ja pesu-kuivausohjelmalle määriteltyjä parametreja on käytettävä eco 40–60 -ohjelman suurinta linkousnopeutta nimelliskapasiteetilla, puolella nimelliskapasiteetista ja neljänneksellä nimelliskapasiteetista.
            
            
               Kotitalouksien pyykinpesukoneissa, joiden nimelliskapasiteetti on enintään 3 kg, ja kotitalouksien kuivaavissa pyykinpesukoneissa, joiden nimelliskapasiteetti pesua varten on enintään 3 kg, eco 40–60 -ohjelmalle ja pesu-kuivausohjelmalle määritellyt parametrit mitataan ainoastaan nimelliskapasiteetilla.
            
            
               Eco 40–60 -ohjelman kesto (tW) ja pesu-kuivausohjelman kesto (tWD) ilmaistaan tunteina ja minuutteina ja pyöristetään lähimpään täyteen minuuttiin.
            
            
               1.ENERGIATEHOKKUUSINDEKSI
            
            
               1.1.Kotitalouksien pyykinpesukoneiden energiatehokkuusindeksi ja kotitalouksien kuivaavien pyykinpesukoneiden pesuohjelman energiatehokkuusindeksi (EEIW)
            
            
               EEIW:n laskemiseksi eco 40–60 -ohjelman painotettua energiankulutusta nimelliskapasiteetilla pesua varten, puolella nimelliskapasiteetista pesua varten ja neljänneksellä nimelliskapasiteetista pesua varten verrataan sen vakioenergiankulutukseen ohjelmassa.
            
            
               a)EEIW lasketaan seuraavasti ja pyöristetään yhden desimaalin tarkkuudelle:
            
         
         
            
               EEIW = (EW / SCEW) × 100
            
            
               jossa
            
            
               EW on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman painotettu energiankulutus;
            
            
               SCEW on kotitalouksien pyykinpesukoneen vakioenergiankulutus ohjelmassa tai kotitalouksien kuivaavan pyykinpesukoneen pesuohjelman vakioenergiankulutus ohjelmassa.
            
            
               b)SCEW lasketaan kilowattitunteina (kWh) ohjelmaa kohti seuraavasti ja pyöristetään kolmeen desimaaliin: 
            
            
               SCEW = -0,0025 × c2 + 0,0846 × c + 0,3920
            
            
               jossa c on kotitalouksien pyykinpesukoneen nimelliskapasiteetti tai kotitalouksien kuivaavan pyykinpesukoneen nimelliskapasiteetti pesua varten eco 40–60 -ohjelmassa. 
            
            
               c)EW lasketaan kilowattitunteina (kWh) ohjelmaa kohti seuraavasti ja pyöristetään kolmeen desimaaliin:
            
            
            
               jossa
            
            
               EW,full on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman energiankulutus eco 40–60 -ohjelmassa nimelliskapasiteetilla pesua varten ja pyöristettynä kolmeen desimaaliin; 
            
            
               EW,½ on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman energiankulutus eco 40–60 -ohjelmassa puolella nimelliskapasiteetista pesua varten ja pyöristettynä kolmeen desimaaliin;
            
            
               EW,1/4 on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman energiankulutus eco 40–60 -ohjelmassa neljänneksellä nimelliskapasiteetista pesua varten ja pyöristettynä kolmeen desimaaliin;
            
            
               A on painotuskerroin nimelliskapasiteetille pesua varten pyöristettynä kolmeen desimaaliin;
            
            
               B on painotuskerroin puolelle nimelliskapasiteetista pesua varten pyöristettynä kolmeen desimaaliin;
            
            
               C on painotuskerroin neljännekselle nimelliskapasiteetista pesua varten pyöristettynä kolmeen desimaaliin;
            
            
               kotitalouksien pyykinpesukoneille, joiden nimelliskapasiteetti on enintään 3 kg, ja kotitalouksien kuivaaville pyykinpesukoneille, joiden nimelliskapasiteetti pesua varten on enintään 3 kg, A on 1 ja B ja C on 0;
            
            
               muille kotitalouksien pyykinpesukoneille ja kotitalouksien kuivaaville pyykinpesukoneille painotuskertoimien arvot määräytyvät nimelliskapasiteetin mukaan seuraavien yhtälöiden mukaisesti: 
            
            
            
         
         
            
            
               joissa c on kotitalouksien pyykinpesukoneen nimelliskapasiteetti tai kotitalouksien kuivaavan pyykinpesukoneen nimelliskapasiteetti pesua varten. 
            
            
               1.2.Kotitalouksien kuivaavien pyykinpesukoneiden täydellisen ohjelman energiatehokkuusindeksi (EEIWD)
            
            
               Kotitalouksien kuivaavan pyykinpesukonemallin EEIWD:n laskemiseksi pesu-kuivausohjelman painotettua energiankulutusta nimelliskapasiteetilla ja puolella nimelliskapasiteetilla verrataan sen vakioenergiankulutukseen ohjelmassa.
            
            
               a)EEIWD lasketaan seuraavasti ja pyöristetään yhden desimaalin tarkkuudelle:
            
            
               EEIWD = (EWD / SCEWD) × 100
            
            
               jossa
            
            
               EWD on kotitalouksien kuivaavan pyykinpesukoneen täydellisen ohjelman painotettu energiankulutus;
            
            
               SCEWD on kotitalouksien kuivaavan pyykinpesukoneen täydellisen ohjelman vakioenergiankulutus ohjelmassa;
            
            
               b)SCEWD lasketaan kilowattitunteina (kWh) ohjelmaa kohti seuraavasti ja pyöristetään kolmeen desimaaliin: 
            
            
               SCEWD = –0,0502 × d2 + 1,1742 × d – 0,644
            
            
               jossa d on kotitalouksien kuivaavan pyykinpesukoneen nimelliskapasiteetti pesu-kuivausohjelmassa.
            
            
               c)Kotitalouksien kuivaaville pyykinpesukoneille, joiden nimelliskapasiteetti pesua varten on enintään 3 kg, painotettu energiankulutus on energiankulutus nimelliskapasiteetilla pyöristettynä kolmeen desimaaliin.
            
            
               d)Muille kotitalouksien kuivaaville pyykinpesukoneille painotettu energiankulutus (EWD)  lasketaan kilowattitunteina (kWh) ohjelmaa kohti seuraavasti ja pyöristetään kolmeen desimaaliin: 
            
            
            
               jossa
            
            
               EWD,full on kotitalouksien kuivaavan pyykinpesukoneen energiankulutus pesu-kuivausohjelmassa nimelliskapasiteetilla ja pyöristettynä kolmeen desimaaliin;
            
            
               EWD,½ on kotitalouksien kuivaavan pyykinpesukoneen energiankulutus pesu-kuivausohjelmassa puolella nimelliskapasiteetilla ja pyöristettynä kolmeen desimaaliin.
            
            
               2.PESUTEHOKKUUSINDEKSI
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden pesuohjelman pesutehokkuusindeksi (Iw) ja kotitalouksien kuivaavien pyykinpesukoneiden täydellisen ohjelman pesutehokkuusindeksi (Jw) lasketaan kahteen desimaaliin pyöristettynä käyttäen yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät.
            
         
         
            
               3.HUUHTELUTEHOKKUUS
            
            
               Kotitalouksien pyykinpesukoneiden ja kotitalouksien kuivaavien pyykinpesukoneiden pesuohjelman huuhtelutehokkuus (IR) ja kotitalouksien kuivaavien pyykinpesukoneiden täydellisen ohjelman huuhtelutehokkuus (JR) lasketaan yhteen desimaaliin pyöristettynä käyttäen yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, jotka perustuvat lineaarisen alkyylibentseenisulfonaatin (LAS) markkerin havaitsemiseen.
            
            
               4.ENIMMÄISLÄMPÖTILA 
            
            
               Kotitalouksien pyykinpesukoneissa ja kotitalouksien kuivaavien pyykinpesukoneiden pesuohjelmassa käsiteltävän pyykin sisällä 5 minuutin ajaksi saavutettava enimmäislämpötila on määritettävä lähimpään kokonaislukuun pyöristettynä käyttäen yhdenmukaistettuja standardeja, joiden viitenumerot on julkaistu tätä tarkoitusta varten Euroopan unionin virallisessa lehdessä, tai muuta luotettavaa, tarkkaa ja toistettavissa olevaa menetelmää.
            
            
               5.PAINOTETTU VEDENKULUTUS
            
            
               1)Kotitalouksien pyykinpesukoneen painotettu vedenkulutus tai kotitalouksien kuivaavan pyykinpesukoneen pesuohjelman painotettu vedenkulutus (WW) lasketaan litroina seuraavasti ja pyöristetään lähimpään kokonaislukuun:
            
            
               Wt = (A × WW,full + B × WW,1/2 + C × WW,1/4)
            
            
               jossa
            
            
               WW,full on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman vedenkulutus eco 40–60 -ohjelmassa nimelliskapasiteetilla pesua varten ilmaistuna litroina ja pyöristettynä yhteen desimaaliin; 
            
            
               WW,½ on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman vedenkulutus eco 40–60 -ohjelmassa puolella nimelliskapasiteetilla pesua varten ilmaistuna litroina ja pyöristettynä yhteen desimaaliin;
            
            
               WW,1/4 on kotitalouksien pyykinpesukoneen tai kotitalouksien kuivaavan pyykinpesukoneen pesuohjelman vedenkulutus eco 40–60 -ohjelmassa neljänneksellä nimelliskapasiteetista pesua varten ilmaistuna litroina ja pyöristettynä yhteen desimaaliin;
            
            
               A, B ja C ovat 1.1 kohdan c alakohdassa kuvatut painotuskertoimet.
            
            
               2)Kotitalouksien kuivaaville pyykinpesukoneille, joiden nimelliskapasiteetti pesua varten on enintään 3 kg, painotettu vedenkulutus on vedenkulutus nimelliskapasiteetilla pyöristettynä lähimpään kokonaislukuun.
            
            
               Muille kotitalouksien kuivaaville pyykinpesukoneille kotitalouksien kuivaavan pyykinpesukoneen pesu-kuivausohjelman painotettu vedenkulutus (WWD) lasketaan seuraavasti ja pyöristetään lähimpään kokonaislukuun:
            
            
            
               jossa
            
            
               WWD,full  on kotitalouksien kuivaavan pyykinpesukoneen pesu-kuivausohjelman vedenkulutus nimelliskapasiteetilla, ilmaistuna litroina ja pyöristettynä yhteen desimaaliin; 
            
            
               WWD,½  on kotitalouksien kuivaavan pyykinpesukoneen pesu-kuivausohjelman vedenkulutus puolella nimelliskapasiteetilla, ilmaistuna litroina ja pyöristettynä yhteen desimaaliin.
            
            
               6.JÄÄNNÖSKOSTEUS
            
            
               Kotitalouksien pyykinpesukoneen painotettu jäännöskosteus pesun jälkeen ja kotitalouksien kuivaavan pyykinpesukoneen pesuohjelman painotettu jäännöskosteus pesun jälkeen (D) lasketaan prosentteina seuraavasti ja pyöristetään lähimpään kokonaiseen prosenttiin:
            
         
         
            
            
               jossa
            
            
               Dfull on eco 40–60 -ohjelman jäännöskosteus nimelliskapasiteetilla pesua varten, ilmaistuna prosentteina ja pyöristettynä yhteen desimaaliin;
            
            
               D1/2 on eco 40–60 -ohjelman jäännöskosteus puolella nimelliskapasiteetilla pesua varten, ilmaistuna prosentteina ja pyöristettynä yhteen desimaaliin;
            
            
               D1/4 on eco 40–60 -ohjelman jäännöskosteus neljänneksellä nimelliskapasiteetista pesua varten, ilmaistuna prosentteina ja pyöristettynä yhteen desimaaliin;
            
            
               A, B ja C ovat 1.1 kohdan c alakohdassa kuvatut painotuskertoimet.
            
            
               7.LOPPUKOSTEUS
            
            
               Kotitalouksien kuivaavan pyykinpesukoneen kuivausohjelmassa kaappikuiva tila vastaa 0 prosentin loppukosteutta, joka on pyykin termodynaaminen tasapaino ympäristön lämpötilan (testattu 20 ± 2 °C:ssa) ja suhteellisen kosteuden (testattu 65 ± 5 %:ssa) olosuhteissa. 
            
            
               Loppukosteus lasketaan yhdenmukaistettujen standardien mukaisesti, joiden viitenumerot on julkaistu tätä tarkoitusta varten Euroopan unionin virallisessa lehdessä, ja pyöristetään yhteen desimaaliin.
            
            
               8.VIRRANSÄÄSTÖTILAT
            
            
               Tehonkulutus mitataan pois päältä -tilassa (Po), valmiustilassa (Psm) ja mahdollisessa ajastustilassa (Pds). Mitatut arvot ilmoitetaan watteina (W) pyöristettynä kahteen desimaaliin.
            
            
               Virransäästötilojen tehonkulutuksen mittauksissa tarkastetaan ja kirjataan seuraavat:
            
            
               –mahdollinen informaation näyttö;
            
            
               –mahdollinen verkkoyhteyden aktivoiminen.
            
            
               Jos kotitalouksien pyykinpesukoneessa ja kotitalouksien kuivaavassa pyykinpesukoneessa on rypistymisesto, tämä toiminto on keskeytettävä avaamalla laitteen ovi tai muulla asianmukaisella tavalla 15 minuuttia ennen energiankulutuksen mittaamista.
            
            
               LIITE IV
               Tarkastusmenettely markkinavalvontaa varten
            
            
               Tässä liitteessä määritellyt tarkastuksissa sallitut poikkeamat koskevat ainoastaan jäsenvaltioiden viranomaisten suorittamia ilmoitettujen parametrien tarkastuksia, eikä valmistaja, maahantuoja tai valtuutettu edustaja saa käyttää niitä sallittuna poikkeamana teknisessä dokumentaatiossa annettuja arvoja määrittäessään tai tulkitessaan näitä arvoja, jotta vaatimukset saataisiin täytettyä, tai ilmoittaakseen paremman suorituskyvyn jollain muulla tavoin.
            
            
               Jos malli on suunniteltu havaitsemaan, että sitä testataan (esimerkiksi tunnistamalla testausolosuhteet tai testisyklin), ja reagoimaan nimenomaan muuttamalla automaattisesti testin aikaista suorituskykyään tavoitteena saavuttaa suotuisampi taso minkä tahansa sellaisen parametrin osalta, josta säädetään tässä asetuksessa tai joka on ilmoitettu teknisissä asiakirjoissa tai joka sisältyy toimitettuihin asiakirjoihin, mallin ja kaikkien vastaavien mallien katsotaan olevan vaatimusten vastainen.
            
            
               Tarkastaessaan direktiivin 2009/125/EY 3 artiklan 2 kohdan mukaisesti sitä, onko tuotemalli tässä asetuksessa säädettyjen vaatimusten mukainen, jäsenvaltioiden viranomaisten on tässä liitteessä tarkoitettujen vaatimusten osalta noudatettava seuraavaa menettelyä:
            
            
               1)jäsenvaltion viranomaisten on tarkastettava yksi mallia edustava laite;
            
         
         
            
               2)mallin katsotaan olevan sovellettavien vaatimusten mukainen, jos
            
            
               a)direktiivin 2009/125/EY liitteessä IV olevan 2 kohdan mukaisessa teknisessä dokumentaatiossa annetut arvot (ilmoitetut arvot), ja tapauksen mukaan näiden arvojen laskemiseen käytetyt arvot eivät ole valmistajan, maahantuojan tai valtuutetun edustajan kannalta suotuisampia kuin mainitun kohdan g alakohdan mukaisesti tehtyjen vastaavien mittausten tulokset; ja 
            
            
               b)ilmoitetut arvot täyttävät kaikki tässä asetuksessa säädetyt vaatimukset ja valmistajan, maahantuojan tai valtuutetun edustajan julkaisemissa vaadituissa tuotetiedoissa ei ilmoiteta valmistajan, maahantuojan tai valtuutetun edustajan kannalta ilmoitettuja arvoja suotuisampia arvoja; ja 
            
            
               c)kun jäsenvaltion viranomaiset tarkastavat mallia edustavan laitteen, ne toteavat, että valmistajan, maahantuojan tai valtuutetun käyttöön ottama järjestelmä täyttää 6 artiklan toisen kohdan vaatimukset; ja
            
            
               d)kun jäsenvaltion viranomaiset tarkastavat mallia edustavan laitteen, se täyttää liitteessä II olevassa 1 ja 2 kohdassa esitetyt ohjelmia koskevat vaatimukset, 8 kohdassa esitetyt resurssitehokkuusvaatimukset ja 9 kohdassa esitetyt tietovaatimukset; ja
            
            
               e)kun jäsenvaltion viranomaiset testaavat mallia edustavaa laitetta, määritetyt arvot (testauksessa mitattujen asianomaisten parametrien arvot ja näiden mittausten perusteella lasketut arvot) ovat taulukossa 1 vahvistettujen vastaavien tarkastuksissa sallittujen poikkeamien rajoissa;
            
            
               3)jos 2 kohdan a, b, c  tai d alakohdassa tarkoitettuja tuloksia ei saavuteta, on katsottava, ettei kyseinen malli eikä mikään vastaava malli ole tämän asetuksen mukainen; 
            
            
               4)jos 2 kohdan e alakohdassa tarkoitettua tulosta ei saavuteta, jäsenvaltion viranomaisten on testattava vielä kolme satunnaisesti valittua saman mallin laitetta. Valitut kolme laitetta voivat vaihtoehtoisesti olla yhtä tai useampaa vastaavaa eri mallia; 
            
            
               5)mallin katsotaan olevan sovellettavien vaatimusten mukainen, jos näille kolmelle laitteelle määritettyjen arvojen aritmeettinen keskiarvo on taulukossa 1 annettujen vastaavien tarkastuksissa sallittujen poikkeamien rajoissa; 
            
            
               6)jos 5 kohdassa tarkoitettua tulosta ei saavuteta, on katsottava, ettei kyseinen malli eikä mikään vastaavista malleista ole tämän asetuksen mukainen; 
            
            
               7)jäsenvaltion viranomaisten on toimitettava kaikki asiaa koskevat tiedot muiden jäsenvaltioiden viranomaisille ja komissiolle viipymättä sen jälkeen, kun mallin vaatimustenvastaisuutta koskeva päätös on tehty 3 ja 6 kohdan mukaisesti.
            
            
               Jäsenvaltioiden viranomaisten on käytettävä liitteessä III vahvistettuja mittaus- ja laskentamenetelmiä.
            
            
               Jäsenvaltion viranomaisten on tässä liitteessä tarkoitettujen vaatimusten osalta sovellettava ainoastaan taulukossa 1 esitettyjä tarkastuksissa sallittuja poikkeamia ja käytettävä ainoastaan 1–7 kohdassa kuvattua menettelyä. Taulukossa 1 esitettyjen parametrien osalta ei saa soveltaa muita poikkeamia, kuten yhdenmukaistetuissa standardeissa tai muissa mittausmenetelmissä sallittuja poikkeamia.
            
            
               Taulukko 1 – Tarkastuksissa sallitut poikkeamat
            
            
                     
                        Parametri
                     
                  
                  
                     
                        Tarkastuksissa sallitut poikkeamat
                     
                  
               
                     
                        EW,full, EW,½, EW,1/4, EWD,full, EWD,½
                     
                  
                  
                     
                        Määritetty arvo* saa olla enintään 10 prosenttia suurempi kuin EW,full:n, EW,½:n, EW,1/4:n, EWD,full:n ja EWD,½:n ilmoitettu arvo.
                     
                  
               
                     
                        Painotettu energiankulutus (EW  ja EWD)
                     
                  
                  
                     
                        Määritetty arvo* saa olla enintään 10 prosenttia suurempi kuin EW:n ja EWD:n ilmoitettu arvo. 
                     
                  
               
                     
                        WW,full, WW,½, WW,1/4, WWD,full, WWD,½
                     
                  
                  
                     
                        Määritetty arvo* saa olla enintään 10 prosenttia suurempi kuin WW,full:n, WW,½:n, WW,1/4:n, WWD,full:n ja WWD,½:n ilmoitettu arvo.
                     
                  
               
                     
                        Painotettu vedenkulutus (WW ja WWD) 
                     
                  
                  
                     
                        Määritetty arvo* saa olla enintään 10 prosenttia suurempi kuin WW:n ja WWD:n ilmoitettu arvo.
                     
                  
               
                     
                        Pesutehokkuusindeksi (IW ja JW)
                     
                  
                  
                     
                        Määritetty arvo* saa olla enintään 8 prosenttia pienempi kuin IW:n ja Jw:n ilmoitettu arvo.
                     
                  
               
                     
                        Huuhtelutehokkuus (IR ja JR)
                     
                  
                  
                     
                        Määritetty arvo* saa olla enintään 1,0 g/kg suurempi kuin IR:n ja JR:n ilmoitettu arvo.
                     
                  
               
                     
                        Eco 40–60 -ohjelman kesto (tW)
                     
                  
                  
                     
                        Ohjelman kestolle määritetty arvo* ei saa ylittää tW:n ilmoitettua arvoa enempää kuin 5 prosenttia tai enempää kuin 10 minuuttia, sen mukaan, kumpi on pienempi.
                     
                  
               
                     
                        Pesu-kuivausohjelman kesto (tWD)
                     
                  
                  
                     
                        Täydellisen ohjelman kestolle määritetty arvo ei saa ylittää tWD:n ilmoitettua arvoa enempää kuin 5 prosenttia tai enempää kuin 10 minuuttia, sen mukaan, kumpi on pienempi.
                     
                  
               
                     
                        Enimmäislämpötila pyykin sisällä (T)
                     
                  
                  
                     
                        Määritetty arvo saa olla enintään 5 K pienempi kuin T:n ilmoitettu arvo, eikä se saa ylittää T:n ilmoitettua arvoa enempää kuin 5 K.
                     
                  
               
                     
                        Dfull, D½ , D1/4
                     
                  
                  
                     
                        Määritetty arvo* saa olla enintään 10 prosenttia suurempi kuin Dfull:n, D½:n ja D1/4:n ilmoitettu arvo.
                     
                  
               
                     
                        Jäännöskosteus pesun jälkeen (D)
                     
                  
                  
                     
                        Määritetty arvo* saa olla enintään 10 prosenttia suurempi kuin D:n ilmoitettu arvo.
                     
                  
               
                     
                        Loppukosteus kuivauksen jälkeen
                     
                  
                  
                     
                        Määritetty arvo* ei saa olla yli 3,0 prosenttia.
                     
                  
               
                     
                        Tehonkulutus pois päältä -tilassa (Po)
                     
                  
                  
                     
                        Tehonkulutukselle Po määritetty arvo* saa olla enintään 0,10 W suurempi kuin ilmoitettu arvo.
                     
                  
               
                     
                        Tehonkulutus valmiustilassa (Psm)
                     
                  
                  
                     
                        Tehonkulutukselle määritetty arvo* Psm saa olla enintään 10 prosenttia suurempi kuin ilmoitettu arvo, jos ilmoitettu arvo on suurempi kuin 1,00 W, ja enintään 0,10 W suurempi kuin ilmoitettu arvo, jos ilmoitettu arvo on enintään 1,00 W.
                     
                  
               
                     
                        Tehonkulutus ajastuksella (Pds) 
                     
                  
                  
                     
                        Tehonkulutukselle määritetty arvo* Pds saa olla enintään 10 prosenttia suurempi kuin ilmoitettu arvo, jos ilmoitettu arvo on suurempi kuin 1,00 W, ja enintään 0,10 W suurempi kuin ilmoitettu arvo, jos ilmoitettu arvo on enintään 1,00 W.
                     
                  
               
               * Jos testataan kolme satunnaisesti valittua laitetta 4 kohdan mukaisesti, määritetty arvo merkitsee näille kolmelle muulle yksikölle määritettyjen arvojen aritmeettista keskiarvoa.
            
            
               LIITE V
               Viitearvot
            
            
               1.KOTITALOUKSIEN PYYKINPESUKONEIDEN OHJEELLISET VIITEARVOT VEDEN- JA ENERGIANKULUTUKSELLE, PESUTEHOKKUUDELLE JA ÄÄNITASOLLE
            
            
               Tämän asetuksen voimaantuloajankohtana kotitalouksien pyykinpesukoneiden paras markkinoilla saatavilla oleva teknologia sen kannalta, mikä on niiden veden- ja energiankulutus ja äänitaso pesun/linkouksen aikana 60 °C:n vakiopuuvillaohjelmassa nimelliskapasiteetilla ja puolella nimelliskapasiteetilla ja 40 °C:n vakiopuuvillaohjelmassa puolella nimelliskapasiteetilla, yksilöitiin seuraavasti
                  4
               
               
               :
            
            
               1)kotitalouksien pyykinpesukone, nimelliskapasiteetti 5 kg: 
            
         
         
            
               a)energiankulutus: 0,56 kWh/ohjelma (0,11 kWh/kg), mitä vastaava vuotuinen kokonaiskulutus on 82 kWh/vuosi;
            
            
               b)vedenkulutus: 40 l/ohjelma, mikä vastaa 8 800:aa l/vuosi 220:lla ohjelmalla;
            
            
               c)äänitaso pesun/linkouksen aikana: 58/82 dB(A);
            
            
               2)kotitalouksien pyykinpesukone, nimelliskapasiteetti 6 kg: 
            
            
               a)energiankulutus: 0,55 kWh/ohjelma (0,092 kWh/kg), mitä vastaava vuotuinen kokonaiskulutus on 122 kWh/vuosi;
            
            
               b)vedenkulutus: 40,45 l/ohjelma, mikä vastaa 8 900:aa l/vuosi 220:lla ohjelmalla;
            
            
               c)äänitaso pesun/linkouksen aikana: 47/77 dB(A);
            
            
               3)kotitalouksien pyykinpesukone, nimelliskapasiteetti 7 kg: 
            
            
               a)energiankulutus: 0,6 kWh/ohjelma (0,15 kWh/kg), mitä vastaava vuotuinen kokonaiskulutus on 124 kWh/vuosi;
            
            
               b)vedenkulutus: 39 l/ohjelma, mikä vastaa 8 500:aa l/vuosi 220:lla ohjelmalla;
            
            
               c)äänitaso pesun/linkouksen aikana: 52/73 dB(A);
            
            
               4)kotitalouksien pyykinpesukone, nimelliskapasiteetti 8 kg (kun laitteessa on lämpöpumppu): 
            
            
               a)energiankulutus: 0,52 kWh/ohjelma (0,065 kWh/kg), mitä vastaava vuotuinen kokonaiskulutus on 98 kWh/vuosi;
            
            
               b)vedenkulutus: 44,55 l/ohjelma, mikä vastaa 9 800:aa l/vuosi 220:lla ohjelmalla;
            
            
               5)kotitalouksien pyykinpesukone, nimelliskapasiteetti 8 kg (kun laitteessa ei ole lämpöpumpputeknologiaa): 
            
            
               a)energiankulutus: 0,54 kWh/ohjelma (0,067 kWh/kg), mitä vastaava vuotuinen kokonaiskulutus on 116 kWh/vuosi;
            
            
               b)vedenkulutus: 36,82 l/ohjelma, mikä vastaa 8 100:aa l/vuosi 220:lla ohjelmalla;
            
            
               6)kotitalouksien pyykinpesukone, nimelliskapasiteetti 9 kg: 
            
            
               a)energiankulutus: 0,35 kWh/ohjelma (0,038 kWh/kg), mitä vastaava vuotuinen kokonaiskulutus on 76 kWh/vuosi;
            
            
               b)vedenkulutus: 47,72 l/ohjelma, mikä vastaa 10 499:aa l/vuosi 220:lla ohjelmalla.
            
         
         
            
               2.KOTITALOUKSIEN KUIVAAVIEN PYYKINPESUKONEIDEN OHJEELLISET VIITEARVOT VEDEN- JA ENERGIANKULUTUKSELLE, PESUTEHOKKUUDELLE JA ÄÄNITASOLLE
            
            
               Tämän asetuksen voimaantuloajankohtana kotitalouksien kuivaavien pyykinpesukoneiden paras markkinoilla saatavilla oleva teknologia sen kannalta, mikä on niiden veden- ja energiankulutus ja äänitaso pesun/linkouksen/kuivauksen aikana 60 °C:n vakiopuuvillaohjelmassa nimelliskapasiteetilla ja ’säilytyskuiva puuvilla’ -kuivausohjelmassa, yksilöitiin seuraavasti
                  5
               :
            
            
               1)kotitalouksien kuivaava pyykinpesukone, nimelliskapasiteetti pesua varten 6 kg: 
            
            
               a)täydellisen ohjelman (pesu, linkous ja kuivaus) energiankulutus nimelliskapasiteetilla ja 60 °C:n vakiopuuvillaohjelmalla: 3,64 kWh/ohjelma, mitä vastaava vuotuinen kokonaiskulutus on 800,8 kWh/vuosi;
            
            
               b)pesuohjelman (ainoastaan pesu ja linkous) energiankulutus nimelliskapasiteetilla ja 60 °C:n vakiopuuvillaohjelmalla: 0,77 kWh/ohjelma, mitä vastaava vuotuinen kokonaiskulutus on 169,4 kWh/vuosi;
            
            
               c)täydellisen ohjelman (pesu, linkous ja kuivaus) vedenkulutus nimelliskapasiteetilla ja 60 °C:n vakiopuuvillaohjelmalla: 78 l/ohjelma, mikä vastaa 17 160:tä l/vuosi 220:lla ohjelmalla;
            
            
               d)äänitaso pesun/linkouksen/kuivauksen aikana: 51/77/66 dB(A);
            
            
               2)kotitalouksien kuivaava pyykinpesukone, nimelliskapasiteetti pesua varten 7 kg: 
            
            
               a)täydellisen ohjelman (pesu, linkous ja kuivaus) energiankulutus nimelliskapasiteetilla ja 60 °C:n vakiopuuvillaohjelmalla: 4,76 kWh/ohjelma, mitä vastaava vuotuinen kokonaiskulutus on 1 047 kWh/vuosi;
            
            
               b)pesuohjelman (ainoastaan pesu ja linkous) energiankulutus nimelliskapasiteetilla ja 60 °C:n vakiopuuvillaohjelmalla: 0,8 kWh/ohjelma, mitä vastaava vuotuinen kokonaiskulutus on 176 kWh/vuosi;
            
            
               c)täydellisen ohjelman (pesu, linkous ja kuivaus) vedenkulutus nimelliskapasiteetilla ja 60 °C:n vakiopuuvillaohjelmalla: 72 l/ohjelma, mikä vastaa 15 840:tä l/vuosi 220:lla ohjelmalla;
            
            
               d)äänitaso pesun/linkouksen/kuivauksen aikana: 47/73/58 dB(A);
            
            
               3)kotitalouksien kuivaava pyykinpesukone, nimelliskapasiteetti pesua varten 8 kg: 
            
            
               a)täydellisen ohjelman (pesu, linkous ja kuivaus) energiankulutus nimelliskapasiteetilla ja 60 °C:n vakiopuuvillaohjelmalla: 3,8 kWh/ohjelma, mitä vastaava vuotuinen kokonaiskulutus on 836 kWh/vuosi;
            
            
               b)pesuohjelman (ainoastaan pesu ja linkous) energiankulutus nimelliskapasiteetilla ja 60 °C:n vakiopuuvillaohjelmalla: 1,04 kWh/ohjelma, mitä vastaava vuotuinen kokonaiskulutus on 229 kWh/vuosi;
            
            
               c)täydellisen ohjelman (pesu, linkous ja kuivaus) vedenkulutus nimelliskapasiteetilla ja 60 °C:n vakiopuuvillaohjelmalla: 70 l/ohjelma, mikä vastaa 15 400:aa l/vuosi 220:lla ohjelmalla;
            
            
               d)äänitaso pesun/linkouksen/kuivauksen aikana: 49/73/66 dB(A);
            
            
               4)kotitalouksien kuivaava pyykinpesukone, nimelliskapasiteetti pesua varten 9 kg: 
            
            
               a)täydellisen ohjelman (pesu, linkous ja kuivaus) energiankulutus nimelliskapasiteetilla ja 60 °C:n vakiopuuvillaohjelmalla: 3,67 kWh/ohjelma, mitä vastaava vuotuinen kokonaiskulutus on 807 kWh/vuosi;
            
            
               b)pesuohjelman (ainoastaan pesu ja linkous) energiankulutus nimelliskapasiteetilla ja 60 °C:n vakiopuuvillaohjelmalla: 1,09 kWh/ohjelma, mitä vastaava vuotuinen kokonaiskulutus on 240 kWh/vuosi;
            
         
         
            
               c)täydellisen ohjelman (pesu, linkous ja kuivaus) vedenkulutus nimelliskapasiteetilla ja 60 °C:n vakiopuuvillaohjelmalla: 69 l/ohjelma, mikä vastaa 15 180:tä l/vuosi 220:lla ohjelmalla;
            
            
               d)äänitaso pesun/linkouksen/kuivauksen aikana: 49/75/66 dB(A).
            
            
               LIITE VI 
            
            
               Monirumpuiset kotitalouksien pyykinpesukoneet ja monirumpuiset kotitalouksien kuivaavat pyykinpesukoneet
            
            
               Kotitalouksien monirumpuisten pyykinpesukoneiden ja kotitalouksien monirumpuisten kuivaavien pyykinpesukoneiden osalta liitteessä II olevan 1–6 kohdan ja 9 kohdan 2 alakohdan säännöksiä sovelletaan liitteessä III vahvistettuja mittaus- ja laskentamenetelmiä noudattaen kaikkiin rumpuihin. Liitteessä II olevan 7 ja 8 kohdan ja 9 kohdan 1 ja 3 alakohdan säännöksiä sovelletaan kaikkiin monirumpuisiin kotitalouksien pyykinpesukoneisiin ja kaikkiin monirumpuisiin kotitalouksien kuivaaviin pyykinpesukoneisiin.
            
            
               Liitteessä II olevan 1–6 kohdan ja 9 kohdan 2 alakohdan säännöksiä sovelletaan kuhunkin rumpuun erikseen, paitsi jos rummut on rakennettu samaan ulkokuoreen ja ne voivat eco 40–60 -ohjelmassa tai pesu-kuivausohjelmassa toimia vain samanaikaisesti. Jälkimmäisessä tapauksessa kyseisiä säännöksiä sovelletaan koko monirumpuiseen kotitalouksien pyykinpesukoneeseen tai monirumpuiseen kotitalouksien kuivaavaan pyykinpesukoneeseen seuraavasti:
            
            
               a)nimelliskapasiteetti pesua varten on summa, joka saadaan laskemalla yhteen kunkin rummun nimelliskapasiteetit pesua varten; kotitalouksien monirumpuisten kuivaavien pyykinpesukoneiden osalta nimelliskapasiteetti on summa, joka saadaan laskemalla yhteen kunkin rummun nimelliskapasiteetit;
            
            
               b)monirumpuisen kotitalouksien pyykinpesukoneen energian- ja vedenkulutus ja monirumpuisen kotitalouksien kuivaavan pyykinpesukoneen pesuohjelman energian- ja vedenkulutus on summa, joka saadaan laskemalla yhteen kunkin rummun energiankulutus tai vedenkulutus;
            
            
               c)monirumpuisen kotitalouksien kuivaavan pyykinpesukoneen täydellisen ohjelman energian- ja vedenkulutus on summa, joka saadaan laskemalla yhteen kunkin rummun energiankulutus tai vedenkulutus;
            
            
               d)energiatehokkuusindeksi (EEIW) lasketaan käyttäen nimelliskapasiteettia pesua varten ja energiankulutusta; kotitalouksien monirumpuisten kuivaavien pyykinpesukoneiden osalta energiatehokkuusindeksi (EEIWD) lasketaan käyttäen nimelliskapasiteettia ja energiankulutusta;
            
            
               e)kunkin rummun erikseen on täytettävä pesutehokkuutta ja huuhtelutehokkuutta koskevat vähimmäisvaatimukset;
            
            
               f)kunkin rummun on erikseen täytettävä kestoa koskeva vaatimus, jota sovelletaan nimelliskapasiteetiltaan suurimpaan rumpuun;
            
            
               g)virransäästötiloja koskevia vaatimuksia sovelletaan koko kotitalouksien pyykinpesukoneeseen tai koko kotitalouksien kuivaavaan pyykinpesukoneeseen;
            
            
               h)pesun jälkeinen jäännöskosteus lasketaan painotettuna keskiarvona kunkin rummun nimelliskapasiteetin mukaisesti;
            
            
               i)kotitalouksien monirumpuisten kuivaavien pyykinpesukoneiden osalta vaatimusta, joka koskee kuivauksen jälkeistä loppukosteutta, sovelletaan erikseen kuhunkin rumpuun. 
            
            
               Liitteessä IV esitettyä tarkastusmenettelyä sovelletaan koko monirumpuiseen kotitalouksien pyykinpesukoneeseen ja monirumpuiseen kotitalouksien kuivaavaan pyykinpesukoneeseen siten, että tarkastuksissa sallittuja poikkeamia sovelletaan jokaiseen tämän liitteen mukaisesti määritettyyn parametriin.
            
         
         
            
                  
                     (1)
                  
                        Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
               
               
                  
                     (2)
                  
                        Komission asetus (EU) N:o 801/2013, annettu 22 päivänä elokuuta 2013, asetuksen (EY) N:o 1275/2008 muuttamisesta kotitalouksissa ja toimistoissa käytettävien sähkö- ja elektroniikkalaitteiden lepovirtakulutuksen ekologista suunnittelua koskevien vaatimusten osalta ja asetuksen (EY) N:o 642/2009 muuttamisesta televisioiden ekologista suunnittelua koskevien vaatimusten osalta (EUVL L 225, 23.8.2013).
               
               
                  
                     (3)
                  
                        Euroopan parlamentin ja neuvoston asetus (EU) N:o 517/2014, annettu 16 päivänä huhtikuuta 2014, fluoratuista kasvihuonekaasuista ja asetuksen (EY) N:o 842/2006 kumoamisesta (EUVL L 150, 20.5.2014, s. 195).
               
               
                  
                     (4)
                  
                        Veden- ja energiankulutuksen ja pesutehokkuuden arviointia varten käytettiin laskentamenetelmiä, jotka esitetään asetuksen (EU) N:o 1015/2010 liitteessä II kotitalouksien pesukoneiden ekologista suunnittelua koskevien vaatimusten osalta; äänitason mittaamiseksi pesun/linkouksen aikana käytettiin EN 60704 -standardin mukaista vakiomittausta.
               
               
                  
                     (5)
                  
                        Veden- ja energiankulutuksen ja pesutehokkuuden arviointia varten käytettiin laskentamenetelmiä, jotka esitetään direktiivissä 96/60/EY kuivaavien pesukoneiden energiamerkinnän osalta; äänitason mittaamiseksi pesun/linkouksen/kuivauksen aikana käytettiin EN 60704 -standardin mukaista vakiomittausta.